CRVENO ZLATO OTIŠLO U NEBESA: Kilogram MALINA dostigao cenu od 500 dinara, a u Arilju i Ivanjici po 450\nInače, mnogi malinari iz Leskovca su još mesec dana pre početka berbe potpisali ugovore sa ovdašanjim hladanjačama tako da poslednja akontna cena može biti "mač sa dve oštrice"\nKilogram "crvenog zlata" u leskovačkom kraju već se otkupljuje po ceni od 500 dinara, a čak ni hladnjačari ne mogu da prognoziraju da li će ona rasti iako je rod ove godine kvalitetan, ali je u celoj Srbiji manji za 10 do 20\nposto u odnosu na lane.\n"U Leskovcu su maline odlične, a u ariljskom i Ivanjičkom kraju su\nstradale od grada i olujnih nevremena, pa je tamo cena za sada 450\ndinara", kaže predstavnik firme Lukova food, koja ima hladnjače po celoj Srbiji.\n"I to su akontne cene u ovom trenutku po kojima se otkup istog momenta isplaćuje", dodaje.\nInače, mnogi malinari iz Leskovca su još mesec dana pre početka berbe potpisali ugovore sa ovdašanjim hladanjačama tako da poslednja akontna cena, mišljenja je sagovornik, može biti "mač sa dve oštrice".\n"To za malinare može da bude i dobro i loše. Jer, prošle godine su predavale maline s akontacijom, a kompletnu isplatu čekali do poslednje cene. Desilo se da je ona rasla i da su zaradili. A tržište je nepredvidivo.\nŠta ako ta poslednja akontna cena bude manja nego što je ovoga\nmomenta", pita predstavnik Lukove.\nJoš je nepozanto na kojoj su površini leskovački poljoprivrednici zasadili maline, jer je mnogo njih pre tri godine otrsili svoje zasade, revoltirani\nzbog, tada, izuzetno niske cene.\nIzvor: Espreso / Jumedia


Venecuelanska opozicija podnela je danas izbornim vlastima 1,85 miliona potpisa, tražeći referendum za smenu predsednika Nikolasa Madura, koga okrivljuju za duboku ekonomsku krizu u zemlji.\nIzvršni sekretar opozicione MUD Jezus Torealba naveo je na Tviteru da su organizatori Nacionalnom odboru za izbore predali više od 80 kutija punih peticija za održavanje referenduma.\nTo je, kako objašnjava AFP, prvi korak u procesu zahteva za glasanje za smenu nepopularnog socijalističkog predsednika.\nMaduro je juče pozvao pristalice da započnu generalni štrajk i "pobunu", ukoliko opozicija uspe u nameri da ga na referendumu ukloni sa čelne pozicije u državi.\n- Ukoliko oligarhija jednog dana uradi nešto protiv mene i uspe da se useli u predsedničku palatu, naredjujem vam da proglasite pobunu i trajni generalni štrajk - poručio je Maduro pristalicama okupljenima ispred predsedničke palate.\nKRIZA Venecuela uvodi restrikcije struje, a ostaje i bez piva\nVenecuela: Svakodnevna isključenja struje, četiri radna dana, novi državni praznici - sve zbog suše\nNajnovije ankete pokazuju da više od dve trećine građana Venecuele želi da Maduro, koji je na predsedničkim izborima 2013. godine osvojio tek nešto više od neophodnog broja glasova za pobedu, napusti fotelju.


PRISTUP JAVNIM DOKUMENTIMA - Avokati i Popullit\nPravo pristupa u javna dokumenta je osnovno pravo u jednom slobodnom i demokratskom društvu i jedan od pokazatelja nivoa transparentnosti i raćunopolaganja javnih vlasti prema građanima, civilnom društvu, medijima i dr.\nSlobodan protok informacija povećava poverenje građana u javne institucije i povećava komuniciranje unutar samih institucija, čineći tako javnu upravu efikasnijom u pružanju usluga.\nU načelu, sva javna dokumentacija je pristupačna javnosti.Međutim, ima javnih i individualnih podataka koji su zaštićeni, kao izuzeci. Kad god se procene ili utvrde izuzeci, to treba da se učini bazirajući se na zakonu.\nZakon o pristupu u javna documenta ( ZPJD) obavezuje Instituciju Ombudsmana (IO), da odgovori zahtevima o pristupu u javna dokumenta, kao i da tretira žalbe za odbijanje ili neodgovor od bilo koje javne institucije na takve zahteve. IO takode se zalaze za promociju prave na pristup javnim dokumentima.\nIO podstiče svakog pojedinca da, i preko zahteva za pristup u službena dokumenta, bude deo javnog života u zemlji. Na taj način građani, civilno društvo, mediji i ostali mogu biti odgovoran deo jačanja demokratije, transparentnosti, računopolaganja i izgradnje države prava.\nZahteve za pristup u javna dokumenta u IO možete uputiti:\nMajlindë Sinani Lulaj\nRukovodilac Kancelarije za medije i odnose sa javnošću / Portparol\ntel.: +377 (0) 44 827 844


Nemačka Komercbanka planira ukidanje 4.300 radnih mesta\nNemačka Komercbanka je objavila danas da planira da ukine radna mesta i smanji broj podružnica, u sklopu procesa reorganizacije poslovanja i preispitivanja svoje strategije.\nBanka bi, kako je najavljeno, ukinula 4.300 radnih mesta, uz dodavanje 2.000 radnih mesta u "strateškim oblastima", čime bi broj zaposlenih sa punim radnim vremenom smanjila za oko 2.300.\nBroj ogranaka će smanjiti za 200 na oko 800, navodi Rojters.\nO nacrtu mera će se, kako je saopšteno iz banke, diskutovati na sastanku nadzornog odbora 25. i 26. septembra, a nijedna odluka još uvek nije doneta.\nNemački kreditor želi i da proda udeo u svom poljskom ogranku "mBank", i da istovremeno preuzme preostale akcije u banci Komdirekt (Comdirect), u kojoj već poseduje 82 posto deonica, dodaje Rojters.\nDženeral motors OTPUŠTA čak 4.000 radnika\nVolstrit u plusu, evropske berze mešovite\nAkcije na Volstritu su danas porasle nakon mešovitih izveštaja o zaradama kompanija, dok su evropske berze registrovale različite rezultate.\nZvanični srednji kurs dinara iznosiće sutra 117,6147 dinara za evro, što je neznatna promena u odnosu na danas, objavila je Narodna banka Srbije.\nVrednost prometa na domaćem tržištu akcija bila je danas upola manja u odnosu na utorak, dok su indeksi zabeležili snažan oporavak.\nZašto Folksvagen ide u Tursku, a ne u Srbiju ili Bugarsku?\nFolksvagen će izgraditi proizvodni pogon u Turskoj. Od Bugarske i Srbije se odustalo.\nGlobalni giganti ulaze u zajednički projekat LETEĆIH AUTOMOBILA\nSamo nekoliko dana nakon što je "Boing" uložio 20 miliona dolara u projekat svemirskog turizma "Virgin Galactica", kompanija je dogovorila i partnerstvo sa "Poršeom" u okviru kog bi trebalo da razvija "rešenja za luksuznu urbanu vazdušnu mobilnost". Drugim rečima, čini se da Porše i Boing planiraju zajedničkim snagama da krenu u ispitivanje mogućnosti za razvoj letećih automobila.\nSAKUPLJENO 6.000 POTPISA GRAĐANA Traže moratorijum na gradnju malih hidroelektrana\nPredstavnici nevladine organizacije Grin houm (Green home) predaće danas Skupštini Crne Gore peticiju kojom se traži uspostavljanje trajnog moratorijuma na gradnju malih hidroelektrana u Crnoj Gori, koju je podražlo više od 6,3 hiljade građana.\nPodrška privrede za buduće mašince\nUz podršku kompanije NIS, Mašinska škola "Pančevo" dobila je savremeno opremljen kabinet za mehatroniku, čime je unapređen proces odvijanja nastave u ovoj obrazovnoj ustanovi.\nOSTAVKA ŠEFA ELEKTRODISTRIBUCIJE ZBOG POKLONA U skandal umešano još 20 zvaničnika\nŠef japanske kompanije za elektrodistribuciju "Kansai" Makoto Jagi podneo je ostavku zbog skandala povodom primanja gotovine i poklona ukupne vrednosti tri miliona dolara od bivšeg zvaničnika grada u kojem ovo preduzeće upravlja nuklearnom elektranom. Zajedno sa Jagijem u skandal je umešano još 20 izvršnih zvaničnika ove firme.


Srbija u ,,Kući Evropske Istorije,, – Tajne Putnika\nSrbija u ,,Kući Evropske Istorije,,\nPosted by ivanandrejic on May 12, 2019 May 12, 2019\nKuća Evropske Istorije je potpuno novi muzej koji se fokusira na istoriju Evrope i pokušava da dočara burne istorijske procese ali i mitove i činjenice o starom kontinentu, kroz interaktivne izložbe i multimedijalne prikaze. Muzej se nalazi u prelepom parku Leopold u srcu Evopskog kvarta u Briselu a ulaz je besplatan za sve posetioce.\nU Kući evropske istorije smeštena je velika zbirka predmeta i dokumenata, kao i obrazovni programi, kulturni i onlajn sadržaji. Poseta muzeju je putovanje kroz istoriju Evrope, od mitološkog imena samog kontinenta i nastanka Evrope do današnjeg dana, ali sa posebnim fokusom na događaje 20. veka, koji su od velikog značaja za ceo kontinent.\nSrbija je u ovom muzeju predstavljena sa brojnim dokumentima, fotografijama i izložbama, kao malo koja zemlja Evrope. To govori o značaju Srbije za celokupnu istoriju starog kontinenta. Jedan od najzanimljivijih eksponata je i Sretenjski ustav, prvi srpski ustav koji je donet 1835. godine. To je jedan od prvih demokratskih ustava u Evropi.\nOsim Sretenjskog ustava, tu je i prvi srpski rječnik čiji je autor Vuk Stefanović Karadžić, ali i brojni eksponati i dokumenti iz oslobodilačkih i balkanskih ratova. Jedna cela prostorija u muzeju je posvećena početku Prvog svetskog rata i tu možete videti repliku pištolja kojim je Gavrilo Princip usmrtio Franca Ferdinanda.\nPrevious Post Otkrivena nova vrsta iz ,,Doba Jure,,\nNext Post Kako funkcioniše komplikovani sistem Evropskih Institucija?


Spartak gostuje u Nišu – FK Spartak Ždrepčeva krv Subotica\nFudbaleri Spartak Ždrepčeve krvi u nedelju 24. avgusta od 18:30 časova gostuju u Nišu ekipi Radnički u okviru 6. kola Linglong Super lige.\nPomoćnik šefa stručnog štaba Vladimir Buač ističe težinu naredne utakmice. – Očekuje nas izuzetno teško gostovanje kod prošlogodišnjeg vicešampiona lige. Bez obzira na dobar start ove sezone promenili su trenera a po tekstovima iz štampe razlog je što se ne igra napadački fudbal. Samim tim definisali su svoje ciljeve u ovoj sezoni gde ponovo žele da budu u samom vrhu srpskog fudbala. Novi šef je Milorad Kosanović, priznat stručnjak u državi i inostranstvu koji je puno toga uradio za srpski fudbal. Mi smo prošlog vikenda pokazali da možemo da igramo protiv najboljih ekipa, a Crvena Zvezda to svakako jeste. Bez obzira što smo ostali kratkih rukava vezanih za bodove odigrali smo jednu fantastičnu utakmicu. U Niš ne idemo da se branimo već uz pomoć naše napadačke igre da osvojimo bodove.\nDavid Dunđerski strelac gola protiv Crvene Zvezde – Radnički iz Niša je iskusna ekipa sa kojom nije lako igrati. Mi smo pokazali da se o nama može pričato da smo dobra ekipa i ako budemo poslušali sve savete našeg šefa i ako pokažemo borbenost iz prošlog meča da možemo da se vratimo sa pozitivnim rezultatom.\nSpartak Ždrepčeva krv u ovom meču ne može da računa na Srećkovića, Obradovića, Cucina i Jovića koji su povređeni.


Istraživački profil – EOC\nKroz EOC razvijen je istraživački tim, sposoban da nezavisno organizuje i sprovodi istraživanja u najvećim univerzitetskim centrima u Srbiji. Sada pod nazivom ISTRAŽIVAČKI CENTAR, specijalizovani smo za izvođenje fokus grupa, kvalitativnih intervjua i kreativnih radionica. Takođe, nudimo i profesionalna savetovanja, kada su u pitanju opšte teme koje se tiču mladih, kao i savremeni omladinski kulturni fenomeni. Sve faze procesa su transparentne i sprovode se u dobrom duhu evropskih istraživanja u skladu sa kojim smo i obučeni.\nStudenti nisu ograničeni roditeljskim odlukama poput srednjoškolaca, ali velika većina svoje finansije i dalje dobija od roditelja, te su na taj način posredno ograničeni u izboru destinacije za putovanje.\nCena je jedan od glavnih faktora koji opredeljuju za određenu destinaciju. Osoblje ISTRAŽIVAČKOG CENTRA u Srbiji obuhvata: menadžer istraživačkog projekta – senior istraživač sa više od 5 godina iskustva u ovom polju, junior istraživača, asistenta istraživanja\nNaša mreža saradnika obuhvata sledeće gradove:\n– Postoji i mogućnost uključivanja Kragujevca u istraživačku mrežu u skorijoj budućnosti.\nMetod fokus grupa uključuje ljude okupljene u niz različitih grupa, koji poseduju određene zajednicke karakteristike. Fokus grupna diskusija obezbeđuje vredne podatke kvalitativne prirode, ali mora biti vođena od strane kvalifikovanog moderatora.\nNajveća razlika u odnosu na kvantitativna istraživanja je ta da korišćenjem kvalitativnog metoda razlog „zašto” mladi ljudi imaju određeno mišljenje o zadatoj temi postaje vidljiv.


"Čekaju nas teški pregovori o Kosovu" Vesić: Potrebna nam je vlada koja koja će izdržati pritiske spolja | Najnovije vesti - Srbija danas\n28.09.2020. • 18:45 Tanjug\nVesić je dodao da nije upućen u to da li će vlada biti formirana sredinom oktobra ili koji dan kasnije ili ranije\nČlan Predsedništva Srpske napredne stranke (SNS) Goran Vesić izjavio je danas da Srbiju očekuju teški pregovori o Kosovu i Metohiji i da je potrebna stabilna vlada koja će izdržati pritiske spolja.\nVesić je rekao da će nova Vlada Srbije biti upravo takva.\n- Čekaju nas i pritisci spolja, jer svaka od velikih sila ima neko svoje rešenje koje želi da sprovede. Nama je u Beogradu potrebna vlada koja će rešavati te probleme, koja će pomagati na taj način predsedniku da se izbori za najbolje moguće rešenje za srpski narod - rekao je Vesić.\nOn je dodao da nije upućen u to da li će vlada biti formirana sredinom oktobra ili koji dan kasnije ili ranije.\nVesić je istakao da je SNS državotvorna stranka koja sprovodi korenite promene, a one, kako je rekao, ne mogu da se sprovedu bez velike podrške građana.\n- Mi nikada nismo sami krenuli da napravimo vladu iako od 2014. imamo samostano većinu, SNS je mogla samostalno da napravi svoju vlast. Imamo koalicione partnere, imamo one s kojima možemo takođe da razgovaramo, uvek smo se trudili da napravimo što širi konsenzus i što više stranaka da bude uključeno - rekao je Vesić.\nOn je dodao je da je ideja SNS, koju predstavlja i predsednik Aleksandar Vučić, ideja reformi, političkih, društvenih, ekonomskih, i rešavanja problema koji nisu rešeni čitav vek, kao što je Kosovo i Metohija, i zato se trudi da okupi zaista najširi spektar u srpskom društvu.\nGoran Vesić Kosovo i Metohija Kosovo vlada Aleksandar Vučić pregovori


Rusija spremna da pruži zdravstvenu pomoć Mladiću - Sputnjik Srbija\n© AFP 2019 / TOUSSAINT KLUITERS\n11:46 23.03.2017 (osveženo 13:28 23.03.2017) Preuzmite kraći link\nRusko Ministarstvo zdravlja spremno je da pruži svu neophodnu pomoć haškom optuženiku Ratku Mladiću u slučaju da ta pomoć bude zatražena, ali niko još uvek taj zahtev nije zatražio, izjavila je ministarka zdravlja Rusije Veronika Skvorcova.\nKako je rekla, ona nije upoznata ni sa detaljima kakvu bi pomoć Rusija trebalo da pruži Mladiću, kao ni gde bi on trebalo da bude smešten tokom lečenja.\n„Čim stigne zahtev, mi ćemo pružiti svu neophodnu pomoć“, dodala je ona.\nSuđenje Mladiću počelo je u maju 2012. godine, a okončano u decembru prošle godine. Prvostepena presuda trebalo bi da mu bude izrečena do novembra 2017. godine, a čeka je u pritvoru Haškog tribunala.\npuštanje, lečenje, Haški tribunal, Ratko Mladić, Srbija, Rusija


CIK BiH danas o problemima u vezi sa organizacijom lokalnih izbora | Trend Radio Velika Kladuša\nCIK BiH danas o problemima u vezi sa organizacijom lokalnih izbora\nCentralna izborna komisija (CIK) BiH razmatraće na današnjoj sjednici probleme u vezi sa organizacijom ovogodišnjih lokalnih izbora u BiH.\nOd danas je sjednice moguće pratiti putem live streaminga, na internet stranici www.izbori.ba, saopšteno je iz CIK-a BiH.\nČlanovi CIK-a BiH bi na današnjoj sjednici trebalo da razmatraju prijedlog odluke o diplomatsko-konzularnim predstavništvima u kojima se planira organizovati glasanje za lokalne izbore 2020, prijedlog uputstva o vrstama, načinu i rokovima za određivanje biračkih mjesta, kao i prijedlog odluke o izmjeni i dopuni Poslovnika Centralne izborne komisije BiH.\nNa dnevnom redu su i prijedlog odluke o imenovanju Komisije za nabavku usluga transporta izbornog materijala za ovogodišnje lokalne izbore, izvještaj o izvršenju budžeta CIK-a za period od 1. januara do 31. marta ove godine i informacija o planiranim i isplaćenim sredstvima političkim subjektima u 2019. godini iz budžeta svih nivoa vlasti BiH.\nPred članovima CIK-a BiH biće i informacija o sprovođenju priremnih aktivnosti za lokalne izbore 2020. godine, kao i prijedlozi rješenja u predmetima Gradske izborne komisije Živinice i Opštinske izborne komisije Ravno.\nLive stream sa sjednica CIK-a omogućen je nakon testnog perioda, a početak sjednice CIK-a BiH zakazan je za 10.00 sati.\nPlenković uoči sastanka s liderima SDA i HDZ-a: Razgovarat ćemo o budućnosti BiH i položaju Hrvata\n28. septembar-Dan Bošnjaka


Dalipagić: Zbog građana zapadnog Balkana treba razvijati i unapređivati ekonomije\n09.07.2019 / 11:44 Ekonomija - Brisel\nFoto: MKPBiH - Vijesti.ba\nIzaslanstvo Ministarstva komunikacija i prometa Bosne i Hercegovine, predvođeno zamjenikom ministra Sašom Dalipagićem, sudjelovalo je na Prvoj radionici o digitalnoj agendi zapadnog Balkana u okviru redovnog dijaloga ...\n... o informacijsko-komunikacijskim tehnologijama održanom u Briselu.\nDalipagić je istaknuo da podržava napore kolega iz zemalja zapadnog Balkana da "svi zajedno, udruživanjem snaga na regionalnoj razini kroz provedbu Digitalne agende za zapadni Balkan, doprinesemo boljem i bržem ekonomskom razvoju regije". U tom smislu, "svi trebamo pružati potporu jedni drugima, jer uz učinkovit i koordiniran rad napredujemo, otvaramo procese i razvijamo svoje ekonomije", priopćeno je iz Ministarstva komunikacija i prometa BiH.\nTakođer, upoznao je sve prisutne da Ministarstvo, u suradnji s drugim institucijama nadležnim za predmetnu oblast, intenzivno i užurbano radi na poboljšanju zakonodavstva, sukladno najboljim praksama iz EU, a kako bi se procesi digitalne transformacije i integracije što kvalitetnije provodili i kako bi se pratio tehnološki napredak i razvoj.\n- Zbog građana zapadnog Balkana treba razvijati i unapređivati ekonomije i njihova tržišta, povećati toleranciju i suradnju za osiguranje boljeg društvenog i ekonomskog prosperiteta, zaštititi potrošače, podići razinu konkurentnosti i transparentnosti na tržištu, povećati tržišno natjecanje, posebno u domenu digitalne integracije i transformacije i tako spriječiti odlazak mladih kvalificiranih kadrova iz naše zemlje. Provedba ovih aktivnosti doprinijet će povećanju standarda života i BDP-a Bosne i Hercegovine - naglašava Dalipagić.\nCilj ovog dijaloga je da prati provedbu Digitalne agende, analizira napredak i diskutira o narednim koracima, te ujedno prilika da se predstavnici zapadnog Balkana informiraju o najnovijim dostignućima u oblasti jedinstvenog digitalnog tržišta EU i relevantne pravne stečevine EU.


U Malom Zvorniku 01. juna počeo popis imovine građana\nNavigacija:Početna/Lokalna poreska administracija/U Malom Zvorniku 01. juna počeo popis imovine građana\nObjavio Opština Mali Zvornik|2020-08-13T11:56:30+02:001 juna, 2018|Lokalna poreska administracija|0 komentara\nNa području opštine Mali Zvornik juče je počeo popis imovine građana, u okviru reforme poreza na imovinu koji sprovodi lokalna uprava. Popis će na terenu vršiti četiri ovlašćena popisivača, narednih šest meseci, radi ažuriranja baze podataka poreskih obveznika Lokalne poreske administracije, u cilju pravednije naplate poreza u budućnosti.\nPovodom početka popisa, predsednik opštine Mali Zvornik Zoran Jevtić izjavio je da je zadovoljan dosadašnjim stepenom naplate poreza na imovinu, koja iznosi oko 80 posto. On je istakao da od reforme poreza na imovinu očekuje pozitivne efekte u pogledu uvođenja u sistem onih obveznika koji iz nekog razloga do sada nisu bili zaduživani na ime poreza na imovinu ili su neadekvatno zaduženi, te da se nada povećanju obuhvata naplate za 10 do 12 posto.\nJevtić je naveo da će to potencijalno u budućnosti omogućiti smanjenje stope poreza na imovinu, a uz to i veća ulaganja u infrastrukturne projekte na lokalu i da je posebno značajna komponenta programa reforme poreza na imovinu vezana za unapređenje dijaloga sa građanima, od kojih se u budućnosti očekuje značajnije učešće u odlučivanju o trošenju prihoda od poreza na imovinu.\nAktivnosti na implementaciji programa u Malom Zvorniku počele su sredinom februara tekuće godine, nizom radnih sastanaka, nakon kojih su obavljene pripreme za sprovođenje popisa imovine i napravljen odabir budućih popisivača.\nLicima ovlašćenim za popis imovine građana pre izlaska na tren uručena su rešenja, legitimacije i date instrukcije za rad.\nU Lokalnoj poreskoj administraciji navode da će popisivači prilikom rada na terenu vlasnicima objekata koje ne zateknu na adresi ostavljati obaveštenja da se jave u Opštinsku upravu, radi ažuriranja podataka o nepokretnostima koje imaju.\nIz ove službe podsećaju da je obaveza svakog poreskog obveznika da u zakonskom roku sam prijavi promene na nepokretnostima, bilo da nekretninu kupi, nasledi, proda ili dogradi.\nUčešćem u programu reforme poreza na imovinu, Opština Mali Zvornik ušla je u konkurenciju za osvajanje nagradnog fonda od million švajcarskih franaka, koji će podeliti pet lokalnih samouprava u Srbiji koje, nakon sprovođenja programa, ostvare najbolji rezultat u pogledu povećanja obuhvata naplate poreza na imovinu, srazmerno ostvarenom uspehu.\nOsvojeni novčani iznos opštine će moći da ulože u poboljšanje infrastrukture, za koju se odluče u dijalogu i dogovoru sa građanima.\nUkupna podrška projektu reforme poreza na imovinu u Srbiji, koji će trajati do 30. aprila 2021. godine, iznosi 5,9 miliona švajcarskih franaka.\nNovi Pravilnik o obrascima prijava za utvrđivanje naknade za zaštitu i unapređivanje životne sredine


Evropski kompromis decenije – krediti, transferi, zaduživanja protiv korone | Talas.rs\nNakon maratonskih pregovora koji su trajali čak 5 dana, Evropski savet usvojio je kompromisom novi paket ekonomske pomoći zemljama članicama EU usled problema izazvanih pandemijom Covid-19. Paket je vredan 750 milijardi evra, a pored toga usvojen je i novi višegodišnji budžet Evropske unije za period 2021-2027.\nZa razliku od ranije podele na Zapad i Istok tj. na razvijene zemlje, stare članice EU, i nove članice, bivše zemlje u tranziciji, sada se postavlja sve jasnije granica Sever – Jug. Ekonomski rast koji su zemlje u tranziciji iskusile tokom prethodne 3 decenije izbrisao je veliki deo razlika između njih i razvijenih zemalja, iako one i dalje postoje. Međutim, zemlje Mediterana, pre svega Grčka i Italija, ali i Španija i Portugal, u poslednjih desetak godina imaju ozbiljnih ekonomskih problema. Anemičan ili nikakav ekonomski rast (Grčka privreda je i dalje za ¼ manja nego pre krize, Italija još uvek nije dostigla dohodak od pre 2008, itd), uz prateće probleme kao što je visok nivo javnog duga, stoje u suprotnosti sa severnijim zemljama koje su prilično lako prebrodile krizu i imaju znatno zdravije javne finansije, sa niskim deficitom i održivim javnim dugom (Nemačka, Holandija, Švedska itd).\nPaket je vredan 750 milijardi evra, a pored toga usvojen je i novi višegodišnji budžet Evropske unije za period 2021-2027\nPrva linija razmimoilaženja bila je vezana za odnos kredita i bespovratnih sredstava. Prvobitan plan Evropske komisije predviđao je paket mera od 750 milijardi evra, od čega bi krediti činili 250 milijardi, a bespovratna sredstva 500 milijardi. Tome se usprotivilo nekoliko zemalja, smatrajući da je ovo previše “besplatnog novca”: u tom taboru su se našli Holandija, Austrija, Švedska, Danska i Finska. Ove zemlje su zahtevale da bude veći udeo kredita, kao i da postoji mogućnost nadgledanja trošenja novca od strane zemalja koje primaju pomoć. Njihov položaj uglavnom je pravdan time što se predviđa da će ove zemlje biti nešto manje pogođene nastupajućom recesijom, pa će koristiti manje sredstava iz zajedničke kase, a da će kao bogatije morati da podnesu i više troškove celog programa. Takođe, zemlje o kojima je reč, a pre svega Italija i Španija, nisu se do sada pokazale kao zemlje sa stabilnim vladama koje su uvek donosile dobre ekonomske politike – a bez ekonomskog rasta, nemaju baš puno mogućnosti da vrate pozajmljena sredstva.\nOvome su se svakako usprotivile mediteranske zemlje – jer će svakako biti teže pogođene, i trebaće im više sredstava. Posebno im je smetala načelna ideja da se vrši nadzor nad time kako njihovi nacionalni parlamenti i vlade nameravaju da troše novac iz ovog paketa. Druga linija podele bila je vezana za mogućnost uskraćivanja ovih sredstava državama koje imaju probleme u vladavini prava – to se pre svega odnosi na Mađarsku, ali možda i Poljsku. Ovo je Viktor Orban predstavio kao ličnu mržnju evropskih političara prema njemu ili Mađarskoj, umesto kao podozrenje prema državi koja je zvanično evropska, a koja je suprotno evropskim standardima praktično uvela diktaturu odredbama tokom svog vanrednog stanja. Na stranu prethodni problemi vezani za kontrolu medija, pravosuđa i ogromne razmere korupcije novca iz evropskih fondova. Stvar nije olakšalo ni to što se istovremeno pregovaralo i o novom sedmogodišnjem budžetu EU, u kome će se osetiti ozbiljan manjak jer je to prvi budžet bez doprinosa Velike Britanije koja je u zajedničku kasu više uplaćivala nego što je iz nje povlačila. Ovaj minus izlaskom Ujedinjenog Kraljevstva procenjen je na oko 10 milijardi evra godišnje.\nKomromis je na kraju pronađen – smanjen je odnos kredita i transfera: krediti će činiti 360 milijardi evra (umesto 250), dok će bespovratni transferi činiti 390 milijardi (umesto 500). Takođe, Holandija je uspela da se izbori za ubacivanje klauzule o stopiranju sredstava ukoliko se neka od zemalja ogluši o svoje obaveze i ne preduzme prethodno dogovorene reforme, kao i za povećanje sume sredstava koja ostaje nacionalnim carinskim službama od naplate carina na uvoz u EU. Ovo je još jedan ustupak Holandiji preko čijih luka dolazi veliki deo uvoza za celu EU.\nAli nije Holandija jedina zemlja koja je uspela da progura svoju agendu. Poljska je bila uspešna u izbacivanju odredaba prema kojima bi zemlje koja uzimaju sredstva iz ovog finansijskog paketa morale da se obavežu da će do 2050. dostići neutralan nivo ispuštanja ugljen-dioksida u atmosferu. Ovo je i razumljivo pošto Poljska najveći deo svog energetskog sektora zasniva na termoelektranama na ugalj, i to neće menjati u doglednoj budućnosti.\nČak i Mađarska može biti zadovoljna. Odeljak koji povezuje poštovanje vladavine prava i trošenje sredstava iz ovog fonda je dvosmislen, budući da se pominju i Savet ministara Evropske unije i Evropski savet (čine ga šefovi država). Stoga će najverovatnije pozivanje na odgovornost u ovom slučaju, kao i sprečavanje trošenja novca, biti u praksi nemoguće ili veoma komplikovano i sporo.\nKako će se ovaj paket mera finansirati?\nOvo je velika novina: umesto da se zadužuju pojedinačne države članice, kao do sada, ove obveznice će po prvi put emitovati Evropska unija, koja će ih iz svojih budućih prihoda i vraćati. Zato se i pominje povećanje prihoda Evropske unije i to kroz povećanje kontribucija koje plaćaju pojedinačne države članice. Pored toga, govori se i o uvođenju posebnih poreza koji bi bili izvorni prihod EU, kao što su porez na digitalne usluge ili na plastične kese i pakovanja, pa čak i porez na emitovanje gasova staklene bašte. Za sada se predviđa dugačak period otplate – krajnji rok je kraj 2058. godine.\nOsnovna ideja ovog paketa pomoći je ona koju su prvo predložili francuski predsednik Makron i nemačka kancelarka Merkel – ovaj predlog je obuhvatao 500 milijardi evra bespovratne pomoći država članicama EU koje bi finansirala EU. Nakon toga je Evropska komisija dodala i predlog o 250 milijardi evra povoljnih kredita (niža kamatna stopa nego na tržištu), da bi na kraju ovaj odnos ipak bio malo povećan u korist kredita usled protivljenja nekih država članica.\nTAGS: COVID-19 ekonomska kriza ekonomske mere EU Evropska Unija korona virus krediti pandemija privreda


Marković (JS) očekuje da pravosudni organi postupe po privatnim tužbama protiv Tepić\nBeta 8. septembra 2021. 12:15\nPredsednik Jedinstvene Srbije (JS) Dragan Markovića Palme danas je izrazio očekivanje da će pravosudni organi postupiti po njegovim privatnim tužbama koje je „zbog lažnih optužbi“ za podvodjenje devojaka podneo protiv potpredsednice Stranke slobode i pravde (SSP) Marinike Tepić i ostalih koji su ga optuživali.\nMarković je na konferenciji za novinare u Beogradu rekao da je prijave protiv Tepić, koju je oslovljavao „sa uposlenica Dragana Djilasa“ kao i ostalih koji su ga optuživali podneo zbog povreda ugleda i časti.\nOn je objasnio da su nadležni odbili da pokrenu postupak po njegovim krivičnim prijava za ugrožavanje bezbednosti, te precizirao da je potom podneo privatne tužbe zbog povrede ugleda i časti.\nPrema njegovim rečima, prvu krivičnu prijavu je podneo „pet-šest dana posle prve laži“, potom su usledile ostale, a poslednju „pre tri-četri meseca“.\n„Očekujem da će procesi da krenu“, rekao je predsednik JS.\nMarković je ponovo odbacio sve tvrdnje Tepić i ostalih u vezi podvodjenja žena i devojčica, te novinarima pokazao obilje fotografija i dokumenata, koji, po njemu, dokazuju da su njihove optužbe lažne.\nOn je rekao i da nikada nije pretio nikome od svedoka, pa ni onome kome, kako je rekao, zna identitet.\n„Nikome nisam pretio, ne znam ko su“, rekao je Marković.\nMarković je ponovio i da se Tepić i Djilas nisu odazvali na njegov poziv za duel na bilo kojoj televiziji kao i da zajedno odu na poligraf.\n„Za sve što je Tepić izgvorila neko mora da ide u zatvor, ili ona ili ja“, dodao je on.\nRekao je da je spreman da mu se sudi i u Haškom tribunalu, ali pod uslovom da, kako je naveo „proces bude završen“.\nIstakao je i da nije tužio nikoga od novininara kao ni bilo koji mediji.\nTokom konferencije za novinare sve koji su ga dovodli u vezu sa podvodjenjem žena i devojčica u Jagodini je oslovljavao sa „lažovi i prevaranti“.\nDodao je i da je sve počelo kada je u Skupštini Srbije pitao da li Djilas ima 619 miliona evra i da li je platio porez.


Američka ambasada u BiH: Grantovi za program komisije za demokratiju, program za jačanje prava i položaja žena i kulturni program – RAGA – Razvojna Agencija Gradiška\nVIJESTI I DEŠAVANJA, Vijesti\nAmerička ambasada u BiH: Grantovi za program komisije za demokratiju, program za jačanje prava i položaja žena i kulturni programadmin5. јануара 2021. 5. јануара 2021.\nAmerička ambasada u BiH objavila je javne poziva za raspodjelu malih grantova koji se odnose na:\n-program komisije za demokratiju\n-program za jačanje prava i položaja žena i\nProgram komisije za demokratiju usmjeren je ka podršci nevladinim organizacijama u promociji demokratije, održivog civilnog društva i promovisanju evroatlanskih integracija. Cilj ovog programa je povećati povjerenje građana u institucije vlasti i civilno društvo, te povećati osjećaj građanskog identiteta u društvu. Projekti bi trebalo da se bave temama: antikorupcije, evroatlantskih integracija, te demokratskim političkim procesima, s posebnim naglaskom na izbornu reformu i preporuke OSCE/ODIHR.\nUkupan fond dostupnih sredstava iznosi 500 000 USD, odnosno 1 000 – 50 000 USD po projektu.\nKonkurs je otvoren do 05.02.2021. godine do 17 časova, a prijaviti se mogu nevladine, neprofitne organizacije, obrazovne institucije registrovane i sa sjedištem u Bosni i Hercegovini.\nProgram za jačanje prava i položaja žena podržava nevladine organizacije u promociji ženskih liderstva, učešća žena u vlasti i biznisu kao važnim faktorima za napredak BiH, te promociji ravnopravnosti. Projekti bi trebalo da obuhvataju teme: ekonomsko osnaživanje žena i djevojaka, promocija ženskog angažmana u politici kao glasača, zagovornika i kandidatkinja, pojačavanje ženskih glasova i liderstva u pitanjima koja utiču na sve građane BiH, osnaživanje djevojaka i mladih žena da postanu lideri u svojim školama, zajednicama i zemlji, prevencija rodno uslovljenog nasilja, te svijest o zdravstvenim problemima žena.\nUkupan fond dostupnih sredstava iznosi 300 000 USD, odnosno 1 000 – 50 000 USD po projektu.\nPrijaviti se mogu nevladine, neprofitne organizacije, obrazovne institucije registrovane i sa sjedištem u Bosni i Hercegovini, a krajnji rok za predaju dokumentacije je 19.02.2021. godine.\nProgram kulturnih grantova odnosi se na podršku programima koji dijele bogatstvo i različitost američke kulture sa BiH javnošću i promovišu međusobno razumijevanje i kulturni dijalog između SAD-a i BiH. Sredstva podrške u iznosu 1 000 – 15 000 USD po projektu namijenjena su nevladinim, neprofitnim organizacijama, institucijama kulture, kulturno umjetničkim organizacijama sa gostujućim izvođačima, izložbama, radionicama, koje su u skladu sa ciljevima programa kulturnih grantova. Prijedlozi se podnose 3-6 mjeseci prije planiranih aktivnosti, a boduju se tri puta godišnje (31.01., 31.05., 31.07.).\nDetaljne informacije o svakom javnom pozivu dostupne su na službenoj stranici Američke ambasade u BiH.


PLASTIKA BEZ KONKURENCIJE\nAkcija stručnjaka iz nekoliko gradova SAD da se voda za piće ne pakuje u plastičnim ili staklenim flašama, nego u tzv. „razgradivim flašama“, zbog očuvanja životne sredine, ali i finansijske isplativosti, u Srbiji još nema ni predidejne nagoveštaje\nU Njujorku čak insistiraju da se flaširana zameni vodom iz česme, jer je reč o upotrebi sveže vode i ogromnoj uštedi na plastičnoj ambalaži, koja je štetna za okolinu i mnogo košta. Njujorčani godišnje popiju više od 30 milijardi flaša vode, a oko 80 odsto ambalaže završi na deponijama za otpatke. Šef jednog luksuznog restorana u San Francisku, potpuno je uklonio flaširanu vodu sa jelovnika, jer je „česmovača“, tvrdi on, bez konkurencije i najsplativiija potrošačima.Zagovornici ideje da se voda ne pakuje u plastične flaše navode i preskup transport ovog napitka. Da bi voda iz Francuske, recimo dospela u Čikago putujer više od 8.000 kilometara!\nU pitanju je, kažu ekolozi proizvodnja flaša i slične ambalaže od „razgradivih sirovina“, posebno pripremljene kukuruzovine i sličnog materijala. U firmi „Deto“ u Pančevu proizvode ekološke kese, ojačane plastificiranim namazom, ali za flaše od razgradivog materijala nisu tehnološki spremni.I Ministarstvo za životnu sredinu u Srbiji pokrenulo je inicijativu za zamenu plastičnih kesa, papirnim, ali o flašama takvog kvaliteta još nema značajnijih inicijativa kod nas...\nDatum objavljivanja vesti: 24.08.2012.


Profesorka iz Srbije osvojila prvu nagradu na globalnoj E2 konferenciji inovativnih predavača\nMar 29, 2017 Microsoft\nOna je svojim kolegama-predavačima iz svih krajeva sveta predstavila neke od praktičnih i inovativnih načina za postizanje zavidnih rezultati u nastavi, čak i sa ograničenim tehnološkim mogućnostima u radu.\n„Nastavnici širom sveta, osim retkih srećnika, obično se suočavaju sa istim problemima – nedostatak prostora, slabo opremljene učionice, ograničen ili nepostojeći pristup internetu, ali ako postoji volja, postoji i način“, prokomentarisala je Ana Živković svoju prezentaciju za koju je osvojila prvu nagradu. „Možemo ili da se žalimo na uslove u kojima radimo, ili da iskoristimo najviše od onoga što imamo. Profesori uvek daju primer svojim učenicima, i ja verujem da ih moramo podsticati da nikada ne odustaju, i da istraju u želji da nauče i postignu više u životu“, naglasila je ona.\nSvetlana Radlovački, nastavnica programiranja u Školskom centru “Nikola Tesla” u Vršcu, pored toga što ima priznanje Microsofta za inovacije u nastavi, prošlogodišnji je dobitnik i Svetosavske nagrade, priznanja za doprinos kvalitetnom obrazovanju i vaspitanju, i razvoju naučnih dostignuća u oblasti obrazovanja i vaspitanja u Republici Srbiji.\nNa konferenciji u Torontu predstavila je aktivnost “C# Playground” – koja obuhvata primenu .NET tehnologija u nastavi, odnosno primenu programiranja u oblasti STEM-a (oblasti nauke, tehnologije, inženjerstva i matematike), gde učenici kombinuju programiranje i znanja iz ovih oblasti i izrađuju različite interesantne uređaje kojima se može upravljati preko računara ili mobilnog telefona.


Preko 70 odsto Francuza smatra da Turska sarađuje sa DAEŠ–om - Sputnjik Srbija\n08:00 25.02.2016 (osveženo 13:46 25.02.2016) Preuzmite kraći link\nPrema anketi, 72 odsto Francuza smatra da Turska zatvara oči na aktivnosti turskih špekulanata.\nPreko polovine Nemaca deli stav Francuza, tačnije 52 odsto, a sličnog mišljenja su i građani SAD (38 odsto) i Englezi (41 odsto).\nUpitani da li se turske vlasti aktivno bore protiv DAEŠ–a, 59 odsto Francuza odgovorilo je negativno.\nNa isto pitanje negativno je odgovorilo i 36 odsto Nemaca, dok je 26 odsto odgovorilo potvrdno.\nU Velikoj Britaniji mišljenje je podeljeno, odnosno 23 odsto ispitanika misli da se Turci nedovoljno aktivno bore protiv DAEŠ–a, dok isti broj ljudi misli da to zapravo jeste slučaj.\nJedino su građani SAD sigurni da Turci aktivno vode borbu protiv terorista DAEŠ–a (30 odsto), dok je upola manje ljudi odgovorilo negativno (17 odsto).\nAnketu u SAD, Velikoj Britaniji i Nemačkoj za Sputnjik je sprovela kompanija „Populus“ od 3. do 4. februara, dok je u Francuskoj anketu sprovela agencija „Ifor“ od 3. do 5. februara 2016. godine.\nMeđunarodni projekat „Sputnjik. Mišljenja“ za analizu javnog mnjenja započet je u januaru 2015. godine i u okviru njega se redovno sprovode anketiranja javnog mnjenja u zemljama Evrope i SAD o najaktuelnijim svetskim socijalnim i političkim pitanjima.\nEvropljani sumniče Tursku za saradnju sa DAEŠ-om\nDAEŠ, trgovina naftom, Sputnjik.Mišljenja, anketa, saradnja, Nemačka, Velika Britanija, Francuska, Turska


Crna Gora odbacuje Miloseviceve reforme | Institute for War and Peace Reporting\nCrna Gora odbacuje Miloseviceve reforme\nCrna Gora je odbacila Miloseviceve ustavne amandmane videci u njima pokusaj da joj se uskrati bilo kakav uticaj u jugoslovenskoj federaciji.\nNelegitimni ustavni amandmani koje je izglasao jugoslovenski 'parlament' samo su izraz potrebe predsednika Milosevica da produzi svoju vladavinu.\nOn se jednostavno oslobodio Ustava u okviru koga vise nije mogao ostati na istom polozaju i, usput, podigao cenu u borbi sa vladom u Podgorici.\nPromene Ustava SRJ pripremljene su ilegalno i sprovedene na prepad; iza ociju javnog mnjenja, bez ikakve javne rasprave i iza ledja Crne Gore, jednog od dva partnera u okviru jugoslovenske federacije.\nSavezna skupstina, telo koje je kljucno za ravnopravnost republika, izgubila je svoj legitimitet jos 1998.godine.\nNakon parlamentarnih izbora u Crnoj Gori, maja 1998. godine, Skupstina Crne Gore odlucila je da u gornji dom federalnog parlamenta posalje svih 20 poslanika antimilosevicevske vladajuce koalicije "Da zivimo bolje" i time fakticki uspostavi ravnotezu snaga na federalnom nivou. Ovi poslanici su, pravnom i politickom opstrukcijom iz Beograda, spreceni da zauzmu svoja mesta.\nOve poslednje ustavne promene, iako neznatne na prvi pogled, u potpunosti menjaju karakter politickog sistema SRJ i sustinski menjaju karakter njenog politickog sistema.\nPozicija federalnog predsednika je znatno jaca. Umesto izbora u parlamentu uvode se direktni predsednicki izbori, a umesto jednog uvode se dva cetvorogodisnja mandata.\nUstavne promene u SRJ izvrsene su samo radi jednog coveka i njegove neogranicene teznje za vlascu. Ukoliko bi prihvatila te promene Crna Gora bi drasticno oslabila svoju poziciju u okviru federacije.\nTendencija da se Crna Gora u potpunosti marginalizuje vidljiva je iz svake odredbe o promenama.\nDirektni izbor predsednika federacije znaci, prakticno, da on nikada ne moze biti iz Crne Gore, cijih nesto preko 600.000 stanovnika ne moze biti nikakav znacajan faktor uticaja naspram deset miliona stanovnika Srbije.\nStavise, direktni izbor poslanika gornjeg doma znaci da republika Crna Gora vise nece imati uticaja u vodjenju federacije. Po Ustavu iz 1992, skupstine obe republike imenovale su poslanike u Saveznu skupstinu.\nMilosevic je znao da su ustavne promene potpuno neprihvatljive za Crnu Goru i da ih vlada predsednika Djukanovica mora odbaciti.\nVlada u Podgorici je reagovala prilicno umereno, bez preteranih odluka i bez pozivanja na referendum o nezavisnosti. Medjutim ona je morala osporiti ustavne promene i staviti moratorijum na sve savezne odluke, akte i zakone koji se donose bez prisustva legalno izabranih i legitimnih predstavnika Crne Gore u federaciji.\nDrugim recima, crnogorska vlada i parlament samo su ozakonili i osnazili vec postojece cinjenicno stanje na teritoriji Crne Gore. Oni su, zapravo, porucili vladi u Beogradu da, osim sto se na crnogorskoj teritoriji nalazi njena vojska, ona nema nikakvih nadleznosti niti kontrole nad Crnom Gorom, niti je tu kontrolu moguce efektivno uspostaviti, osim po cenu sukoba.\nDjukanovic je na prvoj konferenciji za stampu nakon ustavnih promena, objavio da ce bojkotovati predstojece savezne izbore.\nTo je bas ono sto Milosevic zeli. On ce, verovatno, uprkos protivljenju vecinske Crne Gore, odrzati kvazi-izbore na njenoj teritoriji. Potom ce se proglasiti pobednikom i sve crnogorske mandate u Saveznoj skupstini dodeliti svojim lojalistima.\nIstovremeno, Milosevic ce time zadati tezak udarac srpskoj opoziciji, koja, bez podrske Djukanovica, nece moci da ima vecu ulogu u Saveznoj skupstini.\nUstavne promene bile su potrebne da bi predsednik SR Jugoslavije opstao na vlasti. Sukob Crne Gore i Srbije ce se nastaviti sa, ili bez ustavnih promena.\nPoliticka sudbina Crne Gore vezana je za tesku i napetu pozicionu borbu sa Beogradom uz povremene krize koje mogu da eksplodiraju u jos jedan sukob u ovom regionu.\nSrpske demokratske snage se u medjuvremenu svakodnevno suocavaju sa jednim od najopasnijih autoritativnih rezima u ovom regionu.\nSrdjan Darmanovic je direktor Cedema, Centra za demokratiju iz Podgorice.


Demi Lovato već snima novu muziku – Tračara\nDemi Lovato već snima novu muziku\npiše Tracara.com 01. 12. 2018., 09:05\nNakon što teškog perioda koji je imala ove godine zbog predoziranja drogom, Demi Lovato je spremna da se vrati svojim obavezama i sva osećanja zabeleži kroz muziku.\nZbog toga se vratila u studio, gde priprema nove pesme, uz izgovor da joj to pomaže da se oseća bolje. Kako prenose strani mediji, njeni saradnici su joj savetovali da napravi dužu pauzu, ali Demi smatra da je ovako bolje.\n„Ceo tim joj je stavio do znanja da ne mora tako brzo da se vraća na scenu. Ali Demi kaže da joj pevanje i pisanje pomažu. Već neko vreme piše nove pesme i želi da to što pre snimi i objavi,“ kaže izvor blizak pevačici.\nOni kažu da je Demi svesna koliko je sreće imala jer je još uvek živa, pa ne želi da iskoristi svoje vreme najbolje što može. „Srećna je što je ovde i što im moć da pomaže drugima. Njena muzika će to i pokazati. Tajna je ostati jak i biti pozitivan. Dan po dan.“\nInače, pevačica mora da bude u prihvatilištu za trezne, kako bi njen oporavak u potpunosti bio završen ovoga puta. Kako TMZ navodi, pevačica tri dana nedeljno provodi u objektu u kome se nalaze ljudi koji su se odvikavali od droge i alkohola, a imaće nadzor mentora dvadeset četiri sada dnevno.\nPodsetimo, Demi Lovato je krajem jula dve nedelje provela u bolnici gde je lečena zbog predoziranja narkoticima. U avgustu se zahvalila fanovima na podršci, a potom otišla u rehabilitacioni centar.\n“Uvek sam bila otvorena kada je moja borba sa zavisnošću upitanju. Ono šta sam naučila jeste da ovo nije bolest koja jednostavno nestaje ili bledi vremenom. To je nešto što još uvek nisam prevazišla“, napisala je Demi u poruci, nakon čega se zahvalila Bogu, porodici, svom timu, osoblju u bolnici, ali i svim fanovima na divnim porukama punim podrške.\nPrethodna vest Selena Gomez govori prvi put nakon nervnog sloma\nNaredna vest Hailey Baldwin i Justin Bieber: Deca (ne) stižu uskoro


Treći „Konkretno za SME“ online panel: „Banke i mali biznisi – nova strateška saradnja“ - USAID Cooperation for Growth Project\nModeratori su bili Kosta Andrić (ICT Hub) i Ivan Milosavljević, ekspert za pristup izvorima finansiranja USAID-ovog Projekta saradnje za ekonomski razvoj, a sagovornici su im bili Veljko Milićević (DMV Rawfood), Predrag Tošić (direktor Sektora za mali biznis OTP banke) i Aleksandar Vasilski (finansijski konsultant, Valor Group). Učesnici su podelili svoje uvide, iskustva i konkretne preporuke u vezi sa o merama Vlade za pomoć biznisima, koje su ocenjene kao dragocene i brze, ulogom banaka i ključnim izazovima poslovanja i finansijskog oporavka malih biznisa tokom i nakon aktuelne krize.\nNa temu kriterijuma banaka u proceni rizika, ocenjeno je da se on verovatno neće dramatično promeniti, s obzirom da banke neće uzimati u obzir poslovanje u mesecima krize nego iz perioda s kraja prošle godine, ali privrednici su mogli da čuju savet da se što pre stupe u kontakt sa svojim bankarima, koji mogu da im pomognu ne samo finansiranjem nego i podrškom u prelasku na online – za otvaranje internet-prodavnica i naplatu platnim karticama.\nMeđu zaključcima panela našla se i ocena sa se „stvari neće vratiti na staro“, što je u stvari i situacija puna dobrih prilika za učenje, prilagođavanje i unapređenja. Primeri za to su ubrzana digitalizacija mnogih biznisa i brzo prilagođavanje na alate rada na daljinu i online konferencije.\nZa odgovore na pitanja situacije u kojoj će se biznisi naći „kad ovo prođe“, dugoročnih efekata mera podrške i drugim temama, ali i o saradnji banaka i biznisa uopšte i načinima da ta saradnja bude efikasnija za obe strane, kao što je alat dobarzabanku.rs, poslušajte snimak panela „Banke i mali biznisi – nova strateška saradnja“ na adresi https://www.youtube.com/watch?v=MyqIu8nScpI&t=122s


RTS :: Milojević: Analiziraćemo zašto je došlo do "raspada sistema"\nFudbal Milojević: Analiziraćemo zašto je došlo do "raspada sistema"\nnedelja, 21. apr 2019, 09:09 -> 09:13\nTrener fudbalera Crvene zvezde, lidera šampionata Srbije, Vladan Milojević posle poraza od Čukaričkog na Banovom brdu 3:2 rekao je da je potrebno uraditi analizu, ali da nema mnogo vremena jer slede nove utakmice.\n"Čestitam Čukaričkom na pobedi. Što se tiče same igre, kada vodite 2:0, zovete se Crvena zvezda i primite tri gola, to nam se nije dešavalo do sada. Treba dobro da analiziramo zašto se to dogodilo. Idemo dalje, nema mnogo vremena, okrećemo se narednim utakmicama", rekao je Milojević.\nTrener šampiona Srbije dodao je kako ih čeka analiza ovog susreta.\n"Imali smo željeni rezultat 2:0 na otvaranju utakmice u gostima, očigledno da je onda došlo do 'raspada' nekog sistema, ali to je za analize koje ćemo napraviti sami", završio je Milojević.\nCrveno-beli naredni meč igraju u četvrtak, 25. aprila, od 19 časova protiv večitog rivala Partizana na stadionu "Rajko Mitić".\nCrvena zvezda je i dalje prva na tabeli sa 45 bodova, odnosno osam više od Radničkog i 15 više od Partizana, koji svoj meč 32. kola igraju u nedelju uveče.\n(ponedeljak, 22. apr 2019, 10:53) - anonymous [neregistrovani]\n"2:0 je najopasniji rezultat".\n(ponedeljak, 22. apr 2019, 01:24) - anonymous [neregistrovani]\nAnaliza je jednostavna\nKompletna odbrana na ovoj utakmici a takoje i na drugim igra i ponasa se arogantno u odnosu na ostale igrace u ekipi.Podcenjuje protivnike i naravno to su sve momci sa trakom na ruci.Sad treba videti zasto se tako ponasaju,mnogo grese i pokusavaju da rade ono stoim nije u opisu posts.\n(nedelja, 21. apr 2019, 11:30) - anonymous [neregistrovani]\nSlika kaze stotine prica\nSlika kaze sve a uz to sudac zaboravijo da dosudi jos par penala za Zvezdu


Palestinci protestovali jer jerusalimski patrijarh prodaje zemlju Izraelcima\n► Palestinci protestovali jer jerusalimski patrijarh prodaje zemlju Izraelcima\nDesetine Palestinaca protestovalo je danas u Vitlejemu na Zapadnoj obali povodom dolaska jerusalimskog patrijarha Teofila Trećeg.\nDemonstranti su se sukobili sa palestinskom policijom dok je patrijarh Teofil Treći, uoči Badnje večeri prilazio Crkvi rođenja, podignutoj na mestu gde se po hrišćanskom verovanju rodio Isus Hrist, preneo je AP.\nOni su tražili da patrijarh podnese ostavku jer navodno prodaje crkvenu zemlju na osnovu unosnih sporazuma.\nDemonstranti su srušili privremene metalne ograde postavljene u gradu, šutirali okupljene i gurali ih na oko kilometar od crkve gde će ove noći patrijarh Teofil služiti liturgiju.\nJerusalimska patrijaršija jedan je od najvećih posednika nekretnina u Svetoj zemlji. U njoj dominira grčko sveštenstvo dok su vernici velikom većinom Palestinci.\nOpštine Vitlejema i susednog Beit Sahura i Beit Đale, takođe na okupiranoj Zapadnoj obali, čak su pozvale na bojkot proslave Božića, navodi agencija Frans pres.\nDemonstranti su pokušali da zaustave konvoj patrijarha, ali je on ipak bezbedno stigao u crkvu.\nOpštine su pozvale vernike na bojkot jer se ckvena zemlja prodaje grupama jevrejskih naseljenika u istočnom Jerusalimu koji je Izrael anektirao nakon što ga je okupirao u Šestodnevom ratu 1967. godine.\nGradonačelnik Beit Đale pozvao je na smenjivanje patrijarha.\n"Naša akcija danas je da protestujemo protiv patrijarha zbog prodaje zemlje pravoslavne (crkve)", rekao je gradonačenilk Nikola Kamis.\nPrethodnik Teofila Trećeg patrijarh Irinej Prvi smenjen je 2005. godine jer su prethodne godine tri kompanije povezane s jednim jevrejskim udružnjem zaposele tri zgrade grčke pravoslavne crkve na osnovu sporazuma o dugoročnom zakupu, uključujući dva hotela i jednu stambenu zgradu u jerusalimskom starom gradu.\nTo je rezgnevilo Palestince koji istočnom Jerusalimu planiraju sedište svoje buduće nezavisne države. Takva praksa se nastavila i posle smenjivanja patrijarha.\n"Teofil Treći je ignorisao zahteve i nastavio da prodaje tu zemlju uprkos protivljenju većine (hrišćana)", rekao je gradonačelnik.\nProcenjuje se da na palestinskim teritorijama grčka pravoslavna crkva ima 90.000 vernika i to je glavna hrišćanska zajednica uz Svetoj zemlji.\nNekoliko hiljada ljudi zatražilo je danas sa protesta u Podgorici „korenite sistemske promene“, ostavke predsednika Crne Gore Mila Đukanovića, premijera Duška Markovića, čelnika...


Erdogan upozorava na porast islamofobije u Evropi – Minber\nvelj. 01, 2012 at 5:07 pm\nErdogan upozorava na porast islamofobije u Evropi\nTurski premijer Redžep Tajip Erdogan osudio je danas porast islamofobije i rasizma u Evropi, ocenjujući da glasanje u francuskom parlamentu o zakonu kojim se kažnjava negiranje genocida nad Jermenima, predstavlja “ozbiljnu manifestaciju podmukle opasnosti koja preti Evropi”.\n“Iza tog zakona krije se jedan mentalitet, jedan sasvim neosporan rasistički stav. Iz tog razloga ovde nije riječ o slučaju koji se tiče samo Turske i Francuske, već se to pitanje odnosi na čitavu Evropu i Evropsku uniju”, rekao je Erdogan na sastanku njegove stranke Pravda i razvoj, vladajuće partije u Turskoj.\n“Iskreno bih na to upozorio naše evropske prijatelje”, rekao je Erdogan, ocjenjujući da je francuski zakon koji je izazvao bijes u Turskoj “ozbiljna manifestacija podmukle opasnosti koja prijeti Evropi”.\nOn je još kazao da Turska “nije zemlja koja će mirno sjediti ili ustuknuti pred očiglednim porastom islamofobije i rasizma u Evropi”.


Ministar odbrane Srbije je u (sve manje) tihom ratom sa američkim ambasadorom Kajlom Skotom: stvari su kulminirale nakon njegovog sastanka sa bivšim haškim osuđenikom Vladimirom Lazarevićem, nakon kojeg su razmenjene oštre izjave.\nVulin je najpre odbio da odstupi od svojih poteza, čak ih je i dodatno začinio kada je u izjavi za „Blic“ rekao da „ne zna vojsku koja bi se stidela Lazarevića“, te da ga se on sigurno ne stidi.\nAmerički ambasador mu nije ostao dužan, pa je putem Tvitera - sa kog je najpre podelio tekst „Vašington posta“ o sastanku Vulina i Lazarevića - apostrofirao da meseci rada na poboljšanju imidža Srbije u SAD mogu biti podriveni ovim činom.\nPolitički analitičari sa kojima je „Blic“ juče razgovarao skreću pažnju na sve veću neprimerenost Vulinovih izjava i poteza.\n- Tragično je što je takva osoba ministar odbrane, najpre zato što u svakom momentu može da izazove diplomatski skandal poput ovog. Ambasadore i druge strane zvaničnike od Vulina više ništa ne može da šokira, pa je to donekle umanjilo štetu - kaže politikolog Boban Stojanović.\nNema potrebe da se organizuju sastanci na visokom nivou sa haškim osuđenicima, smatra programski direktor Cesida Bojan Klačar, pogotovo kada je to, kao u slučaju Lazarevića - unutarpolitička poruka.\n- Vlada valjda ima bolje načine za svoju promociju. Što se tiče Vulina, kao i Dačića koji ga je podržao, u pitanju je unutarpolitička poruka upućena kako glasačima SPS i PS, tako i glasačima SNS - kaže Klačar.\nObojica analitičara slažu se da Srbiji u ovom trenutku zaoštravanje odnosa sa SAD nikako ne odgovara, ali veruju da ovakvi potezi ministra vojnog ne mogu da izazovu ozbiljnije posledice.\n- U krajnjoj liniji, Vulin je nebitan: najbitnije je ono što radi predsednik Vučić. Možda bude neka protestna nota, neki usputni komentar upućen predsedniku, ali dublje posledice ne treba očekivati - kaže Stojanović.\nŠto se tiče reakcije Kajla Skota, ni ona nije u potpunosti po pravilima diplomatije.\n-Ali, to nije ni prvi ni poslednji put da se tako nešto dešava - kaže Klačar.\nIvica Dačić: Da se ambasador ne meša u naše stvari\nPovodom sukoba Vulina i Skota juče se oglasio i ministar spoljnih poslova Ivica Dačić. Ministar Dačić rekao je da ambasador SAD, kao i svi drugi ambasadori, ne bi trebalo da se meša u unutrašnje stvari Srbije. Dačić tvrdi da izjave koje su se pojavile u vezi sa haškim osuđenikom Vladimirom Lazarevićem ne mogu da ugroze odnose dve zemlje. Istovremeno, ministar podseća da je Lazarević, kao i svi osuđenici koji su odslužili svoje kazne, sada građanin kao i svi drugi u Srbiji, te da nigde nije zabranjeno da se uključuje u političke procese i da daje izjave.\n- Ovde je reč o tome da se sada govori da će to ugroziti naše bilateralne odnose. Znate šta, Lazarević je odslužio kaznu, Haradinaj je predsednik vlade koji će tek da odsluži kaznu, a da ne govorim o tome da se Gotovina sprema da bude predsednik Hrvatske, a videli ste i Nasera Orića koji je sada oslobođen optužbi - naveo je Dačić, ne skrivajući podršku Aleksandru Vulinu, koji je i započeo ovaj „rat“.\nZorana Mihajlović: Sa Skotom Ni reči o Vulinu\nS druge strane, potpredsednica Vlade i ministarka građevinarstva, saobraćaja i infrastrukture Zorana Mihajlović razgovarala je juče s ambasadorom Skotom i delegacijom američke građevinske kompanije „Behtel” o realizaciji projekta izgradnje autoputa Pojate-Preljina, koji se popularno naziva Moravski koridor. „Moravski koridor je za nas strateški važan, jer će se tim autoputem spojiti Koridor 10 i Koridor 11. Drago nam je da o tome možemo da razgovaramo sa kompanijom koja ima i znanje, opremu i iskustvo na realizaciji velikih infrastrukturnih projekata”, rekla je Mihajlovićeva. Reči o sukobu Skota i Vulina - nije bilo. Zanimljivo je da je Mihajlovićeva takođe imala burnu istoriju okršaja sa Vulinom: poslednji put između njih su varnice sevale kada je ministarka zatražila od državnih institucija da (ako za tim ima potrebe) ponovo ispitaju poreklo novca koji je Vulin dobio od tetke iz Kanade, a od kojeg je kupio stan.


Interna edukacija - Institut Ekonomskih Nauka\nU periodu od 27. do 29. juna 2011. godine u Institutu je održana interna edukacija istraživača IEN.\nPrvog dana dr Ivana Simeunović održala je predavanje iz oblasti statističke analize.\nDrugi dan interne edukacije istraživača IEN obuhvatio je dva predavanja.\nMr Ana Jaško održala je predavanje na temu "IEN - učeća organizacija", a mr Kosovka Ognjenović predavanje na temu "Vremenske serije".\nTrećeg dana predavanja su, takodje, podeljena u dva dela.\nDr Miloš Božović odžzao je predavanje na temu "Kvantitativni metodi u ekonomskim istraživanjima", a mr Jelena Minović na temu "GARCH modeli".


Efikasnije izvršenje sudskih odluka\nPeti, poslednji u nizu okrugli sto o izvršenju sudskih odluka okupio je sudije i javne izvršitelje koji su diskutovali o sprovođenju Zakona o izvršenju i obezbeđenju i pratećih propisa. Ovi okrugli stolovi organizovani su u okviru partnerstva između USAID BEP, Vrhovnog kasacionog suda i Projekta „Unapređenje efikasnosti pravosuđa“ koji finansira Evropska unija, i predstavljali su prvu priliku da javni izvršitelji ostvare zvaničnu komunikaciju sa sudijama i razmene iskustva iz primene Zakona.\nPo završetku ovog niza okruglih stolova, Vrhovni kasacioni sud će ponovno razmotriti Zakon i podzakonske akte i izdati uputstva za njihovu doslednu primenu i unapređenje efikasnosti ovog postupka. Preko 250 sudija i javnih izvršitelja učestvovalo je u pet okruglih stolova održanih tokom proteklog meseca u regionalnim centrima – Beogradu, Novom Sadu, Nišu i Kragujevcu.\nPodrška koju je USAID BEP pružio u ovoj oblasti doprinela je smanjenju vremena potrebnog za izvršenje sudskih odluka i većoj doslednosti izvršnog postupka, što je pozitivno uticalo na percepciju izvršnog postupka u javnosti.


RTCG - Radio Televizija Crne Gore - Nacionalni javni servis :: Fudbal :: "Pokušavaju da ukaljaju ugled Zvezde"\nKLUB NEGIRA NAMJEŠTANJE 13. 10. 2018. 16:25 >> 16:04 5\nKLUB NEGIRA NAMJEŠTANJE\nFudbalski klub Crvena zvezda saopštio je danas da "neko" pokušava da ukalja ugled kluba i da "plasiranjem laži" o namještanju utakmice protiv Pari sen Žermena u Ligi šampiona diskredituju uspjehe crveno-bijelih.\n"Od juče smo u kontaktu sa našim advokatima da bi na pravi način preduzeli sve moguće mjere i zaštitili ugled Crvene zvezde koji je neko, odnosno 'kredibilni doušnik', pokušao da ugrozi. Očigledno je da nekome smeta moćna i uspješna Crvena zvezda i da je plasiranjem ovakve laži želio da diskredituje sve ostvarene uspjehe koje smo postigli u proteklom periodu", navodi se u saopštenju Crvene zvezde.\nFrans pres je juče prenio da je u Francuskoj otvorena preliminarna istraga zbog sumnje da je utakmica Pari Sen Žermena i Crvene zvezde (6:1), 3. oktobra u Ligi šampiona bila namještena, a poslije pisanja lista Ekip da je jedan rukovodilac beogradskog kluba uplatio u kladionici pet miliona eura na poraz Zvezde od pet golova razlike.\n"Veoma nas čudi i brine da tako neprovjerena informacija procuri iz UEFA i dobije tako veliki medijski prostor. Bez obzira što i Ekip zadržava mogućnost da je sve izmišljeno, angažovali smo advokata i u Francuskoj, koji razmatra pravni osnov za tužbu protiv lista Ekip zbog narušavanja ugleda Crvene zvezde", dodaje se u saopštenju.\nCrveno-bijeli su još jednom naveli da sa "ogorčenjem i rezignacijom" odbacuju svaku mogućnost umiješanosti u nečasne radnje i pozivaju na što brže rješavanje ovog slučaja.\n"Crvena zvezda će biti istrajna da se dođe do konačne istine, a da se manipulatori i doušnici koji stoje iza ove afere privedu pravdi i odgovaraju za sramno djelo", ističe beogradski klub.\nFK Crvena zvezda Namještanje mečeva\nZvezda pobijedila Partizan za novi korak ka tituli\nRemi Zvezde i Partizana u 159. "vječitom derbiju"\nKrstović potpisao za Zvezdu


"Veprovi" grme: Skandalozna odluka SAAF-a u vezi nastavka takmičenja - KRAGUJEVAČKI SPORT\n„Veprovi“ grme: Skandalozna odluka SAAF-a u vezi nastavka takmičenja\nUpravni odbor Srpske asocijacije američkog fudbala je na predlog predsednika Branka Vučinića odlučio da usled „nesigurne epidemiološke situacije“ otkaže tekl takmičenje američkog fudbala i da se umesto njega igra beskontaktna verzija „7 na 7“, a da se pobednik tog takmičenja proglasi za šampiona Srbije. Ova odluka naišla je na žestoku reakciju od strane najtrofejnijeg srpskog kluba, Kragujevac Wild Boarsa, koji se oglasio saopštenjem na klupskom sajtu.\nKragujevčani poručuju da je ova odluka SAAF-a nečuvena, budući da se radi o dva različita sporta i da se na taj način obezvređuje kompletna istorija američkog fudbala u Srbiji.\n– Kragujevac Wild Boars, kao najtrofejniji srpski klub, zna koliko je rada i zalaganja potrebno da se dođe do titule, a ovakvom odlukom omalovaženi su ne samo trofeji, već i kompletna istorija ovog sporta u Srbiji i svi igrači – entuzijasti koji su i najzaslužniji za razvoj američkog fudbala kod nas – tvrdi se u saopštenju.\nDalje se postavlja pitanje zbog čega SAAF ne postupi u skladu sa aktuelnim epidemiološkim merama, već izgleda kao da traži razlog da se liga uopšte ne odigra.\nIz Wild Boarsa podsećaju da su pripreme u svim drugim kolektivnim sportovima, kako na otvorenom, tako i u zatvorenom prostoru, već u punom jeku, i da argument o nemogućnosti sprovođenja priprema zbog postojećih epidemioloških mera ne pije vodu.\n– U obrazloženju je navedeno i da je „za koliko-toliko uspešnu pripremu sportista neophodno najmanje mesec i po dana i da trenutne mere onemogućavaju više od 10 osoba na otvorenom, a samim tim i pripreme timova“. Za sezonu koja je trebalo da startuje 5. septembra, naš tim se, poput gotovo svih ostalih sportista u zemlji, u skladu sa propisanim merama zaštite pripremao već gotovo mesec dana i nejasno je kako se u svim ostalim sportovima sprovode pripreme i utakmice, samo to po SAAF-u nije moguće – pitaju se Kragujevčani.\nIz kragujevačkog kluba poručuju da predložena verzija igre „7 na 7“ neće smanjiti rizik od širenja koronavirusa i da je nepravedna prema velikom broju igrača, budući da se u flegu „7 na 7“ ne pojavljuje gotovo polovina pozicija iz američkog fudbala, pa će tako većina njih biti uskraćena za sezonu, dok će drugi igrati kakvo-takvo takmičenje.\nIz gorenavednih razloga, rukovodstvo Wild Boarsa smatra da je u interesu svih klubova da se sezona američkog fudbala u Srbiji održi u odgovarajućem formatu, naravno uz poštovanje propisanih epidemioloških mera, a da ukoliko to ne bude bilo moguće, onda je najpoštenije da se ona otkaže.\n– Iako smo, kao i većina prvoligaških klubova, za odigravanje normalne sezone, uz sve propisane mere, prihvatljiva nam je i odluka da se sezona u potpunosti otkaže, pa čak i da se odigraju drugačija takmičenja, ali ne i da naslov šampiona Srbije u američkom fudbalu ponese pobednik takmičenja u potpuno drugom sportu, što fleg „7 na 7“ svakako jeste. Zahtevamo od Upravnog odbora Srpske asocijacije američkog fudbala da u najkraćem mogućem roku poništi ovu skandaloznu odluku – zaključuje se u saopštenju kragujevačkog kluba.\nPrevious Veprovi jači za srpskog reprezentativca\nNext Tesna pobeda Veprova u derbiju sa Vukovima


Unija poslodavaca insistira na novom zakonu o radu\nBANJALUKA – Ekonomsko-socijalni savjet Republike Srpske nije održao zakazanu sjednicu u Banjaluci, jer je Unija udruženja poslodavaca Srpske odbila razgovor o dnevnom redu, uslovljavajući ga razgovorima o donošenju novog zakona o radu.\nPredsjednik Ekonomsko-socijalnog savjeta Republike Srpske Ranka Mišić rekla je da je Unija udruženja poslodavaca Srpske odbila razgovor o dnevnom redu sjednice, tvrdeći da nije ispoštovan poslovnik, jer Vlada Srpske nije na vrijeme dostavila materijale.\nMišićeva je izrazila žaljenje što Unija nema kapaciteta da se pripremi za sjednicu i što se na ovaj način povukla iz rada Ekonomsko-socijalnog savjeta Republike Srpske.\n„Nije dobro da Unija udruženja poslodavaca nije zainteresovana za izmjene i dopune Zakona o srednjem obrazovanju, kako bi upisna politika bila kvalitetnija i išla na ruku poslodavcima Srpske“, rekla je Mišićeva, koja je i predsjednik Saveza sindikata Republike Srpske.\nOna je rekla da Savjet nije razmatrao Akcioni plan zapošljavanja u Srpskoj za 2014. godinu, kojim je predviđeno devet miliona KM podrške poslodavcima koji zaposle nove radnike u svojim preduzećima.\nMišićeva je napomenula da preduzeće „Prima“ iz Gradiške željno očekuje novac iz ovog akcionog plana, jer ima namjeru da zaposli 120 radnika.\nOna je rekla da ovo preduzeće zapošljava 300 radnika, poštuje sva radnička prava i redovno isplaćuje plate.\nPrema njenim riječima, za Srpsku je u ovom trenutku od velike važnosti da se smanji stopa nezaposlenosti.\nMišićeva kaže da je u Republici Srpskoj trenutno nezaposleno 150.193 radnika, a u toj strukturi je veliki procenat kvalifikovanih, sa srednjom stručnom spremom i visoko obraozovanih kadrova koji čekaju posao.\nOna je dodala da je Ekonomsko-socijalni savjet osudio ponašanje pojedinih ministarstva Srpske, koji nisu na vrijeme dostavili materijale za sjednicu Savjeta.\nMišićeva je istakla da u ovoj godini neće biti donosen novi zakon o radu.\nPotpredsjednik Unije udruženja poslodavaca Republike Srpske Saša Trivić rekao je novinarima da nije ispoštovan poslovnik o radu Ekonomsko-socijalnog savjeta Srpske, jer je sjednica sazvana 21. marta, dok su materijali došli istoga dana u kasnim popodnevnim časovima.\nOn je rekao da je potrebno da se materijali dostave na vrijeme da bi se u roku od 10 dana pripremili za sjednicu.\n„Vlada Srpske je najodgovornija za ovu situaciju, jer nije na vrijeme dostavila materijale i ne stoji tvrdnja da Unija nema kapaciteta da se pripremi za sjednicu“, kaže Trivić.\nOn je rekao da Unija nije po svaku cijenu zahtjevala donošenje novog zakona o radu, već da počnu razgovori o donošenju tog zakona, te problemima postojećeg zakonskog rješenja.\n„Poslodavci nemaju namjeru da ugrožavaju prava radnika, ali traže čiste račune, razgovore i činjenice i ne prihvataju da se ne razgovara o zakonu o radu u Srpskoj“, rekao je Trivić.


Poboljšanjе uslova za život i rad mladih jеdan od glavnih prioritеta ministarstva - Sandžak Haber - Sandžačke Internet Novine\nNaslovna Featured Istaknuto Poboljšanjе uslova za život i rad mladih jеdan od glavnih prioritеta ministarstva\nPoboljšanjе uslova za život i rad mladih jеdan od glavnih prioritеta ministarstva\nBEOGRAD – Povodom Mеđunarodnog dana mladih, Ministarstvo za rad, zapošljavanjе, boračka i socijalna pitanja ističе da jе kontinuirano poboljšanjе uslova za život i rad mladih jеdan od glavnih prioritеta rada Ministarstva i Vladе Rеpublikе Srbijе. Ulaganjе u mladе, njihovo obrazovanjе, stvaranjе uslova za sticanjе prvih radnih iskustva jеstе ulaganjе u budućnost, razvoj i prospеritеt državе u svim oblastima.\nMinistarstvo za rad, zapošljavanjе, boračka i socijalna pitanja ukazujе da jе zapošljavanjе mladih jеdan od ključnih stratеških ciljеva državе.\nU skladu sa tim, Vlada Rеpublikе Srbijе jе na prеdlog Ministarstva 2020. godinе pokrеnula program „Moja prva plata“, kojim jе 8.224 mladе osobе dobilo priliku da po prvi put zasnujе radni odnos.\nVodеći sе dobrim rеzultatima tog programa, zadovoljstvom mladih i poslodavaca, Vlada Rеpublikе Srbijе odlučila jе da sе program „Moja prva plata“ nastavi i u 2021. godini.\n„Ovе godinе ćе 10.000 mladih, mlađih od 30 godina, imati priliku da svojе stеčеno znanjе pokažu i u praksi. Ponosni smo što možеmo mladima da pomognеmo u njihovim prvim koracima na putu ka stvaranju sjajnih karijеra“, rеkla jе ministarka za rad, zapošljavanjе, boračka i socijalna pitanja prof. dr Darija Kisić Tеpavčеvić.\nMinistarstvo ćе u narеdnom pеriodu raditi na svim programima koji imaju za cilj podsticaj zapošljavanja u Srbiji, a posеbno zapošljavanjе mladih osoba.\nU skladu sa politikom prеdsеdnika Rеpublikе Srbijе Alеksandra Vučića i politikom Vladе Rеpublikе Srbijе, Ministarstvo ćе nastaviti da podržava mladе, da stvara dobar privrеdni ambijеnt, da usklađujе zapošljavanjе mladih i podršku privrеdnom sеktoru i da unaprеđujе njihov položaj na tržištu rada.\nIzvor: Radio-televizija Vojvodine (Ilustracija)\nPrethodni tekstDve kompanije zainteresovane za rekonstrukciju puta Novi Pazar – Raška\nSledeći tekstFK Novi Pazar uputio proglas navijačima


Podrška UNESCO-a za studiju o uticaju Sarajevo Film Festivala na BiH | Bosanski.com\nNaslovna Magazin Film Podrška UNESCO-a za studiju o uticaju Sarajevo Film Festivala na BiH\nPodrška UNESCO-a za studiju o uticaju Sarajevo Film Festivala na BiH\nSarajevo Film Festival dobio je podršku UNESCO-a za provođenje studije o kulturnom, ekonomskom i društvenom uticaju Festivala na Sarajevo i Bosnu i Hercegovinu.\nStudija će biti provedena u saradnji s međunarodnom konsultantskom kompanijom Olsberg SPI, specijaliziranom u području kreativnih industrija. Olsberg SPI od 2015. vrši mjerenja uticaja Sarajevo Film Festivala, što će omogućiti izradu duboke longitudinalne analize prema UNESCO smjernicama za procjenu uticaja Festivala.\nRukovodilac industrijskog odjela Sarajevo Film Festivala Jovan Marjanović izjavio je da je to, nakon što je UNESCO na svoju listu kreativnih gradova uvrstio Sarajevo kao grad filma a Kanton Sarajevo najavio nove finansijske inicijative za podršku filmskoj i TV produkciji, pravi trenutak za provođenje jedne takve studije.\n– Nadamo se da će studija omogućiti stručni uvid u mogućnosti izmjene kulturne politike grada i Kantona radi oživljavanja cjelokupnog sektora filmske i TV produkcije u Sarajevu – rekao je Marjanović.\nMeđunarodni fond za kulturnu raznolikost UNESCO-a podržava implementaciju UNESCO Konvencije o zaštiti i promociji različitosti kulturnih izraza iz 2005. tako što doprinosi razvoju dinamičnog kulturnog sektora u zemljama u razvoju.\nRezultati studije će biti predstavljeni tokom narednog Sarajevo Film Festivala 2020., saopćeno je iz SFF-a.\nTeme: Sarajevo Film Festival\nprevious Muzičkoj akademiji zlatna i bronzana medalja sa Svjetskog trofeja harmonike\nnext U ¨Noći teatra u BiH¨ raznovrsni programi


Radio România Internaţional/ Rumunija danas/ Usvoji biblioteku!\nUdruženje ReStart izabralo je više lokacija-biblioteka u Rumuniji, gde ljudi poklanjaju knjige da bi ih drugi čitali.\nU vremenu kada se ljudi suočavaju sa neočekivanim izazovima, mnogi iznova otkrivaju i imaju više vremena za dugogodišnje strasti ostavljene po strani. Stoga danas upućujemo na inicijativu koja je od početka predložila da se pritisne dugme “restart”. Razlog zbog koga se pojavila Asocijacija Re-Start Rumunija i niz projekata. Savetnik za komunikaciju udruženja Alina Stojan rekla nam je : ,, Bilo je još inicijativa, neke su čak bile veoma uspešne. Iako ne izlazimo iz kuće, izazov je kada izadjemo na 10 minuta, da nadjemo knjigu i čitamo. Reč je o projektu pod nazivom “Otvorena biblioteka” projekat koji je nastao pre godinu ipo dana skoro dve godine, tada je Udrużenje ReStart Rumunija osmislilo da ponovo promoviše stampano čitanje, tako da ljudi imaju naslove koje možda, ne mogu više naći u knjižarama. Udruženje ReStart izabralo je više lokacija, biblioteka, gde ljudi poklanjaju knjige. U ovom trenutku kada neko želi da čita knjigu iz naše biblioteke, njegova obaveza je da da knjigu u zamenu. Tako se i zove ova inicijativa ,, uzmi i daj knjigu u zamenu.”\nŽelimo da pružimo prostor za izražavanje i delovanje za sve gradjane Rumunije motivisane, angažovane, samouverene, ambiciozne sa progresivnim socijalnim pogledom, bez obzira na starosnu dob, pol, religiju ili političko opredeljenje, objavila je veb stranica udruženja. A Alina Stojan rekla nam je da je projekat u ovom trenutku poprimio neočekivanu veličinu: ,, Za manje od godinu dana, uspostavljeno je 12. partnerstva, kako u Bukureštu , tako i u drugim gradovima u Rumuniji. Učešće je bilo izuzetno veliko, a poslednjih nekoliko meseci pokrenut je i mini projekat za podršku i promociju rumunskih autora. Oni su predstavili svoje knjige i donirali ih nekim od štandova. Od momenta kada su započeti ovi mini dogadjaji, ljudi su počeli sve više da budu zainteresovani za ovaj projekat, želeli su da postanu dobrovoljci ili da “usvoje” kako smo mi nazvali “ da usvoje takvu biblioteku” da se brinu o jednom štandu. Ova inicijativa dobila je brze krila nego što je bilo očekivano.”\nIdeja je potekla iz želje da putem ne političkih mera podstakne učešće Rumuna u životu svojih zajednica, sa direktnim uticajem na kvalitet života svakoga, kako nam je rekla naša sagovornica Alina Stojan predstavnik udruženja ReStart. Saznali smo da biblioteka sada postoji online. I da u ovom periodu, kada su se stvari pogoršale i kada su svi u izolaciji, primljeno je mnogo predloga za usvajanje biblioteka – rekla nam je Alina Stojan.


IFJ u pismu Tačiju: Zaustavite uznemiravanje novinara izveštača sa Kosova\nVesti Autor:Beta21. okt. 201917:41 > 17:45\nMeđunarodna federacija novinara (IFJ) poslala je pismo predsedniku Kosova u kojem kosovske vlasti poziva na poštovanje međunarodnih standarda i prestanak uznemiravanja novinara koji prate događaje na Kosovu, saopštio je UNS.\n„Ovakve mere narušavaju slobodu medija i uskraćuju novinarima njihovo pravo na slobodu kretanja i obavljanja profesionalnih dužnosti bez uznemiravanja ili nepotrebnog ograničenja“, navedeno je u pismu koje je potpisao generalni sekretar federacije novinara Antoni Belanger.\nIFJ je u pismu je obavestio kosovske vlasti da je u petak, 4. oktobra bez obrazloženja ekipa Radio Beograda bila pritvorena u policijskoj stanici u južnoj Kosovskoj Mitrovici, kao i da su istog dana više od dva sata na administrativnom prelazu Jarinje zadržane ekipe televizije Pink i agencije Tanjug.\n„Posle šest sati ekipa je puštena na slobodu, uz napomenu da treba da se vrati u Severnu Kosovsku Mitrovicu, jer nije bezbedno da ide ka Gračanici gde se prvobitno uputila, iako toga dana nije bilo nikakvih incidenata i opasnosti na putu od Mitrovice ka Prištini i Gračanici“, navedeno je u pismu, saopštio je UNS.\nifjKosovoMeđunarodna federacija novinaranovinariUNS\nMaler godine: Girmaja pampur pogodio u oko, pa odustao od Đira\nN1 Studio Live (18.5.2022)


Tači: Međunarodna zajednica može da ubedi Beograd za pet minuta - Sputnjik Srbija\n19:19 11 Decembar 2019\n14:46 20.03.2017 Preuzmite kraći link\nKosovski predsednik Hašim Tači tvrdi da bi međunarodna zajednica, ukoliko želi, za „pet minuta“ mogla da ubedi Beograd da podrži transformaciju Bezbednosnih snaga Kosova (BSK) u „Vojsku Kosova“, prenosi prištinski „Epoka e re“.\n„Beograd drži Kosovo kao taoca i oklevanje međunarodne zajednice da ubedi kosovske Srbe da podrže transformaciju BSK je neopravdano“, smatra Tači.\nKosovski predsednik tvrdi da „nema povratka“ sa procesa transformacije BSK u „Vojsku Kosova“.\nKako je ponovio, ukoliko međunarodna zajednica ne ubedi Srbe da glasaju za ustavne promene, onda će Kosovo nastaviti sa promenom zakona o BSK i imati svoju vojsku.\nTači je rekao da postoji koordinacija sa kosovskom vladom o promeni zakona i najavio da će se on naći pred kosovskom skupštinom u zakonskom roku.\nGovoreći o demarkaciji sporazuma sa Crnom Gorom, Tači je rekao da bi koalicioni partneri trebalo da ubede svoje poslanike da podrže sporazum imajući u vidu, kako tvrdi, da EU neće odustati od toga.


RTCG - Radio Televizija Crne Gore - Nacionalni javni servis :: Svijet :: Prvi nezavisni protesti na Kubi / print=true\nZA PRAVA ŽIVOTINJA 08. 04. 2019. 08:35 >> 08:35 0\nZA PRAVA ŽIVOTINJA\nPrvi nezavisni protesti na Kubi\nStotine Kubanaca mirno su juče marširale ulicama Havane pozivajući na prestanak zlostavljanja životinja na prvom nezavisnom protestu koji je dozvolila kubanska komunistička vlast.\nU pratnji svojih kućnih ljubimaca, aktivisti su nosili plakate tražeći donošenje zakona za zaštitu životinja i uzvikujući "Dosta je zlostavljanja životinja", dok su prolazili centrom grada na iznenađenje znatiželjnih posmatrača.\nTo što je komunistička vlast dozvolila običnim građanima da organiziraju protestni marš može ukazivati na porast tolerancije režima, iako još uvijek ograničenu, prema iskazivanju stava Kubanaca i čak postavljanju zahtjeva prema vlastima, smatraju analitičari.\nKubanske vlasti još uvijek suzbijaju pokušaje opozicije da organiziraju demonstracije i pritvaraju disidente optužujući ih da su subverzivni elementi koje plaća SAD.\nIronično je što je prvi protest organiziran za zaštitu prava životinja a ne ljudi, ali to bi ipak mogla biti proba za veći nivo sloboda, smatraju neki protestanti.\n"Ovo bi moglo dovesti do nove Kube," misli Beatriz Batista, 21-godišnja studentkinja komunikologije koja je izdejstvovala dozvolu za protest od lokalnih vlasti.\nZemljotres jačine 7,7 stepena pogodio Karibe\nNove američke sankcije Kubi\nTviter blokirao kubanske političare i medije


ROSU upala u Severnu Mitrovicu: Srbi blokirali grad, vlada potpuni haos\nFoto: Kosovo online/Facebook/Direktno s Kosmeta\nPolicija tzv. Kosova upala je u severnu Kosovsku Mitrovicu, uz šok bombe i suzavac, a nekoliko stotina građana je blokiralo više ulica i čuju se sirene za uzbunu. Prema nezvaničnim saznanjima slična racija se trenutno odvija i u Zvečanu\nOni su upali u jednu od gradskih apoteka gde proveravaju carinske papire o nabavci lekova.\nNavodno, radi se o „akciji za sprečavanje krijumčarenja robe“.\nPolicija je upala u više mesta na severu, pored Severne Mitrovice i u Zvečan, a u ovom trenutku nema potvrđenih podataka da li su angažovani i specijalci Rosu, već su u pitanju pripadnici interventne policije.\nKako se navodi u saopštenju „akcija se sprovodi u regionu Prištine, Peći, Južne i Severne Mitrovice“.


Predsjednik Ustavnog suda Bosne i Hercegovine Zlatko M. Knežević i menadžerka Programa za Zapadni Balkan AIRE centra iz Londona Biljana Braithwaite danas su potpisali Memorandum o razumijevanju u okviru projekta „Povećanje pravosudnih kapaciteta u Bosni i Hercegovini radi harmonizacije domaće sudske prakse i usklađivanja s evropskim pravnim standardima“ koji finansira Britanska ambasada u Sarajevu, a implementira AIRE centar.\nPredsjednik Ustavnog suda BiH Zlatko M. Knežević je izrazio zahvalnost AIRE centru i Britanskoj ambasadi u Sarajevu na njihovoj dugogodišnjoj podršci u primjeni Evropske konvencije o ljudskim pravima. Naglasio je: „Ovim projektom Ustavni sud BiH osigurava značajnu poziciju na polju edukacije kada se radi o saradnji u oblasti organiziranja konferencija i seminara i u oblasti harmonizacije pravnog sistema u Bosni i Hercegovini. Naime, organizacija stručnih konferencija najviših sudova u okviru Pravosudnog foruma u BiH, koju su zajednički inicirali i evo već tri godine održavaju Ustavni sud i AIRE centar, pokazala je koliko je potrebno da sistem u BiH, koji je samoorganizirajući i na visokom profesionalnom nivou, ukaže na probleme u međusobnom odnosu sudskih odluka. Stoga je Pravosudni forum ključna tačka zajedničkog djelovanja pravosudnog sistema u BiH. Učešće izuzetnih stručnjaka iz Ujedinjenog Kraljevstva je doprinos našoj praksi i teoretskom saznanju.“\nPrepoznavajući ključnu ulogu Ustavnog suda BiH u osiguravanju implementacije Evropske konvencije o ljudskim pravima na nacionalnom nivou, Biljana Braithwaite je izjavila: „Učinkovitost Evropske konvencije o ljudskim pravima i presuda Evropskog suda za ljudska prava zavisi od implementacije na nacionalnom nivou. Izuzetno mi je zadovoljstvo što je Ustavni sud BiH prihvatio AIRE centar kao svog partnera, a današnji memorandum je kruna naše dugogodišnje saradnje. Ovim projektom vršimo diseminaciju dobre prakse koja doprinosi podizanju standarda u oblasti ljudskih prava, pružamo neophodnu stručnu pomoć i radimo na jačanju domaćih kapaciteta imajući u vidu održivost i krajnje rezultate.“\nSastanku je prisustvovao i britanski ambasador u Bosni i Hercegovini, Njegova ekselencija Matthew Field, čija Vlada finansira projekt AIRE centra u sklopu kojeg je potpisan Memorandum o razumijevanju. Tom prilikom ambasador Field je izjavio: „Ovim projektom Britanska ambasada u Sarajevu ostaje predana jačanju kapaciteta Ustavnog suda BiH kao jake i transparentne institucije bez političkog utjecaja.“


Revolucija plaćanja u Srbiji: Transakcija za jednu sekundu – Bankar.me\nMay 5, 2019 BANKE, REGION, REGION, SVE VIJESTI Leave a comment\nInstant plaćanje, koje je Srbija uvela u oktobru 2018. godine kao pionir u regionu, uspješno je zaživjelo, izvještava Indikator.ba.\n“Brzina sprovođenja transakcije trenutno je 1,17 sekundi, ali sa novim mjerenjima postižu se još bolji rezultati. Od trenutka uspostavljanja sistema instant plaćanja obavljeno je oko 2 miliona transakcija, čija je vrijednost bila više od 30 miljardi dinara, kazao je Željko Jović, viceguverner Narodne banke Srbije gostujući ne nedavno održanom Jahorina ekonomskom forumu.\nInstant plaćanje predstavlja revoluciju u svijetu plaćanja, a između ostalog omogućava zaposlenim da mogu podići platu sa bankomata i vikendom i praznikom, ili noću, a da ne moraju da čekaju prvi radni dan ako je novac uplaćen u petak popodne ili pred praznike.\nJović je kazao da Narodna banka Srbije, sudeći po posljednjim aktivnostima, nije samo regulator, nego i inovator.\nOn je istakao još jednu zanimljivu aktivnost Narodne banke Srbije s kraja prošle godine – mogućnost identifikacije.\nDonošenjem posebne odluke koja se naslonila na Zakon o zaštiti korisnika finansijskih usluga na ugovaranje na daljinu omogućeno je da se obavi finansijska usluga bez direktnog neposrednog kontakta klijenta i banke i to putem video komunikacije. Bitno je samo obezbijediti dobar prostor koji ispunjava određene tehničke preduslove i klijent je odmah u situaciji da dobije uslugu, uz sprovođenje određenih bezbjednosnih procedura u smislu provjere identifikacionog dokumenta.\n-Ostale aktivnosti su ukidanje pečata, uvođenje regulatornog send-boxa, stvaranje regulatornih pretpostavki za uvođenje nebankarskih platnih institucija. Trenutno imamo 13 platnih institucija, dvije institucije koje se bave izdavanjem elektronskog novca, kazao je, između ostalog, Jović.\nPOJMOVIinstant plaćanja instant plaćanje srbija\nPrevious Radulović: Ušli smo na tržište Zapadne Evrope\nSljedeći NLB banka Sarajevo uložila u obveznice Belgije i Francuske\nKomisija za zaštitu konkurencije Srbije odobrila je Telekomu Srbije preuzimanje preduzeća Polaris Media iz Niša …


Music Business Balkan :: Vijesti :: SOKOJ isplatio treću pomoć ugroženim autorima\nSOKOJ isplatio treću pomoć ugroženim autorima\nUspešno realizovana treća jednokratna isplata pomoći od 24.000 dinara egzistencijalno ugroženim muzičkim autorima, članovima Sokoja. Odobreni novi popusti za korisnike muzike.\nUpravni odbor Sokoja – Organizacije muzičkih autora Srbije, doneo je Odluku o trećoj po redu jednokratnoj isplati pomoći u iznosu od 24.000. dinara egzistencijalno ugroženim autorima, članovima Sokoja koja je u prethodne dve nedelje uspešno realizovana, na zadovoljstvo mnogobrojnih autora koji su nam se javili da su pomoć primili.\nMuzički sektor jedan je od najugroženijih obzirom da su muzički autori sprečeni da rade i zarade, a Sokoj je mnogima jedini izvor prihoda u proteklih godinu dana.\nPodsetimo, Upravi odbor Sokoja je još u aprilu mesecu 2020. godine s ozbirom na uvođenje vanrednog stanja, sagledavajući opštu situaciju izazvanu pandemijom virusa COVID 19, reagovao hitnom izmenom svog pravilnika o socijalnim davanjima i time otvorio mogućnost da se isplati jednokratna pomoć najugroženijim autorima muzike.\nKao što je svima poznato, pandemija virusa COVID19 promenila je u potpunosti stvarnost i poslovno okruženje svih delatnosti u proteklih godinu dana. Odlukom Upravnog odbora, korisnicima za mart mesec za javno saopstavanje (kontinualno korišćenje), odobren je popust od 75% na obračun autorske naknade za kategorije kao što su ugostiteljski objekti, dečije igraonice, kladionice ; popust u visini od 50% odobren je tržnim centrima, dok je kategoriji korisnika neprehrambenih trgovina , fitnes programima i teretanama odobren popust u visini od 25%.\nKorisnicima po osnovu javnog izvođenja u ugostiteljskim objektima ne fakturiše se autorska naknada za mart 2021. godine i to za sledeće vrste objekata: diskoteke, klubovi, barovi, splavovi i drugi slični objekti, restorani, kafane, kafići i slični objekti .\nStručna služba Sokoja kao i svih prethodnih meseci pratiće i dalje situaciju na dnevnom nivou i svoje korisnike redovno obaveštavati o mesečnim popustima, dok korisnicima koji su obavestili Sokoj da nisu radili, neće biti fakturisana autorska naknada.


tajfun - Sputnjik Srbija\n01:15 22 Jun 2021\nEvakuacija pola miliona ljudi zbog tajfuna u Japanu\nJapan je uputio poziv za evakuaciju 580.000 ljudi na zapadu Japana zbog tajfuna „Krosa“, prenosi agencija „Kjodo“.\nSupertajfun u Kini obarao ljude i čupao drveće, evakuisano više od milion ljudi (video)\nBroj nastradalih od posledica snažnog tajfuna Lekime, koji je protutnjao istokom Kine, porastao je na 32, dok se 16 osoba vodi kao nestalo, javljaju kineski državni mediji.\nNaučnici razmišljaju o uvođenju šeste kategorije za superoluje kakve još nismo videli niti smo za njih spremni, ali dolaze.\nSupertajfun pustoši jugoistok Azije: Milioni evakuisani, desetine mrtvih i nestalih\nSupertajfun Mangkut pogodio je danas južnu kinesku pokrajinu Guangdung, nakon što se obrušio na sever Filipina, donoseći sa sobom jake vetrove i kišu, usled čega su najmanje 64 osobe poginule, ali se strahuje da su još desetine ljudi zatrpane pod zemljom zbog pokretanja klizišta.\nSupertajfun tutnjao Hongkongom, neboder se ljuljao dva sata (video)\nSupertajfun Mangkut protutnjao je pored kineskog regiona Hongkonga, jača nad Južnokineskim morem i sada juri ka obali Kine nakon što je izazvao haos na Filipinima i izazvao smrt najmanje 40 ljudi.\nJapan paralisan: Tajfun ruši sve pred sobom, ima mrtvih, stotine povređenih (video)\nU snažnom tajfun „Džebi“, koji je danas pogodio zapad Japana, donoseći sa sobom obilne padavine koje su izazvale poplave na međunarodnom aerodromu Kansai, poginulo je najmanje osam osoba, dok je više od dvesta povređeno.\nSnažan tajfun približava se Tokiju, ugroženo 100.000 ljudi (foto)\nSnažan tajfun približava se Tokiju, preteći oblastima na obali Pacifika severoistočno od prestonice obilnim kišama i jakim vetrovima, što je dovelo do otkazivanja letova i evakuacija u okolnim gradovima, gde je ugroženo više od 100.000 ljudi.\nTajfun pogodio Japan, povređene 24 osobe\nNajmanje 24 osobe su povređene u najnovijem nevremenu koje je pogodilo centralne i zapadne delove Japana, dok je 150.000 kuća ostalo bez struje.\nBritanski „tajfuni“ uzleteli zbog ruskog bombardera nad Crnim morem\nBritanska kraljevska avijacija saoptila je da je digla dva lovca „tajfun“ sa vojne baze u Rumuniji kako bi presreli ruski bombarder koji se približio vazdušnom prostoru pod kontrolom NATO-a.\nDva aviona britanskih kraljevskih snaga dobila su hitan nalog da polete i presretnu dva ruska aviona koja se približavaju britanskom vazdušnom prostoru.


Održana 10. sednica Izvršnog odbora FS Beograda | Fudbalski savez Beograda\nOdržana 10. sednica Izvršnog odbora FS Beograda\nU prostorijama FSB održana je 10. sednica Izvršnog odbora Fudbalskog saveza Beograda kojom je predsedavao predsednik FSB Dušan Mrakić. Pošto je usvojen zapisnik sa prethodne 9. sednice, članovi IO FSB su verifikovali odluke donete na 6. i 7. zasedanju Odbora za hitna pitanja FSB, a što se tiče odluka donetih na 8. sednici Odbora za hitna pitanja FSB nije usvojena ona koja se odnosila na popunu liga u takmičarskoj sezoni 2017/2018, preciznije na način popune Zonske lige Beograda, a shodno tome i popune “A” i “B” grupe Prve beogradske lige.\nNaime, zbog žalbe FK “Avala 1939” iz Belog Potoka i prigovora FK “Napredak” iz Medoševca Izvršni odbor FS Beograda doneo je odluku da se jedno upražnjeno mesto u Zonskoj ligi Beograda popuni tako što će FK “Avala 1939” i FK “Napredak” iz Medoševca odigrati kvalifikacionu utakmicu na terenu stadiona FC FSB na Adi Ciganliji u subotu 12. avgusta 2017. godne sa početkom u 17:30 časova. Prilikom žrebanja takmičarskih brojeva za Zonsku ligu Beograda, u ponedeljak 7. avgusta 2017. godine u 15:00 časova, odrediće se domaćin ove utakmice.\nUkoliko pobedi FK “Avala 1939” onda će u Prvoj beogradskoj ligi – grupa “A” igrati FK “PKB Kovilovo”, a pobeda FK “Napredak” (Medoševac) omogućila bi da u Prvoj beogradskoj ligi – grupa “B” igra FK “Radnički” iz Drena.\nČlanovi IO FS Beograda jednoglasno su za novog predsednika Organizacije fudbalskih trenera FS Beograda kandidovali Branka Babića. Na ovom zasedanju IO FSB usvojen je i sastav liga mlađih kategorija FSB koji možete pogledati ovde.


Vesti Autor:KoSSev23. maj. 202211:443 komentara\nKao neizbežni saveznik i prijatelj, potrebna nam je pomoć SAD da postanemo deo NATO programa Partnerstva za mir, poručio je kosovski premijer Aljbin Kurti iz Sjedinjenih Američkih Država.\nKurti je u nedelju završio svoju zvaničnu posetu SAD, a među njegovim poslednjim aktivnostima je bio govor na Forumu za svetske poslove, koji se održavao u Njujorku.\nKako je saopšteno iz njegovog kabineta, na ovom govoru Kurti je isticao institucionalnu stabilnost i demokratiju na Kosovu, prenosi KoSSev.\nOsim toga, izneo je tvrdnje da je Kosovo na prvom mestu po vladavini prava na Balkanu prema Svetskom projektu pravde, takođe 17 mesto u borbi protiv korupcije prema Tranasparens international i 17. mesto po slobodi medija prema Reporters-u.\nTakođe, Kurti je na ovom govoru zatražio pomoć od SAD kada je u pitanju učlanjenje u jednu od međunarodnih organizacija.\n„Kao neizbežni saveznik i prijatelj, potrebna nam je pomoć SAD da postanemo deo NATO programa Partnerstva za mir, dok ne postanemo punopravni član NATO“, rekao je premijer Kurti, navodi se u saopštenju.\nU nastavku ovog govora on je govorio o ekonomskom i privrednom rastu na Kosovu, za koji smatra da je „impresivan“.\nStoga je pozvao američke, ali i albansko-američke biznismene da investiraju na Kosovu, u profitabilna preduzeća, kako je dodao, „za njih i za još brži društveno-ekonomski razvoj Kosova“.\nGovoreći o energetici pomenuo je i pregovore sa MCC-om u Americi za projekat Compact, koji će, kaže, biti najveći energetski projekat na Kosovu – vredan 236 miliona dolara, a koji predviđa izgradnju sistema za skladištenje energije.\nAljbin KurtiKosovoNATOPartnerstvo za mir


Korupcija ruši građevinarstvo - Gradjevinarstvo.rs\nKorupcija ruši građevinarstvo\nDa bi se skratilo vreme čekanja na građevinsku dozvolu, smanjilo podnošenje ogromne količine dokumentacije i onemogućila korupcija, predlaže se uvođenje elektronskog sistema za podnošenje zahteva za građevinsku dozvolu.\nTo bi potpuno ukinulo predaju dokumentacije na papiru, a rešavanje predmeta moglo bi da se prati putem interneta i u svakom trenutku bi se videlo kod koga se zahtev nalazi i da li neki službenik koči njegovo rešavanje.\nProsečno čekanje na građevinsku dozvolu traje nešto manje od 17 meseci, pokazalo je istraživanje NALED-a i USAID-ovog „Projekta za bolje uslove poslovanja“, koje je među kompanijama sproveo CESID. Zbog toga bi jedan od prvih zadataka nove vlade po usvajanju zakona o uređenju prostora i izgradnji morao da bude uvođenje elektronskog sistema za podnošenje zahteva za građevinsku dozvolu.\nMeđu problemima koji se ističu kao kočnica bržeg dobijanja građevinske dozvole jeste korupcija među zaposlenima u nadležnim institucijama, ali i nestručnost službenika. Zbog toga čak dve petine anketiranih (39 odsto) otvoreno priznaje da su koristili rođačke i prijateljske veze da bi došli do dozvole, 15 odsto nije želelo da kaže, a 46 odsto tvrdi da nisu tražili privatne veze.\nČetiri od pet kompanija (79 odsto) ističe kako nisu nudili mito, niti im je tražen, da bi lakše došli do dozvole. Međutim, kod svakog petog zahteva postoji problem. Osam odsto ispitanika tvrdi da su bili ucenjeni, ali da nisu platili, dok je sedam odsto onih koji su pristali i platili. Još šest odsto ističe da su svesno ponudili mito, koje je i prihvaćeno.\nDobar poznavalac prilika u oblasti građevinarstva Goran Rodić ocenjuje za „Dnevnik“ da je tako loše stanje u ovoj oblasti rezultat korupcije koja se javila u našem društvu i nesposobnosti administrativnog kadra da brzo rešava probleme. On očekuje da će se unapređenjem postupka za izdavanje građevinskih dozvola, nezavisno od toga da li na mesec ili dva, smanjiti korupcija, povećati investicije i pokrenuti izgradnja.\nEkonomski analitičar Milan Kovačević izjavio je za „Dnevnik“ da u oblasti izdavanja građevinskih dozvola ima mnogo prostora za korupciju – koja nije pojedinačna, gde je neko nekoga podmitio, nego, nažalost, sistemska, jer ko god da šta uradi nelogično i da neko prstom upre u njega, odbraniće se i naći za to podlogu u zakonu. Zato treba pretpostaviti da postoje oni koji razmišljaju kako bi to nešto trebalo staviti u zakon da bi lakše realizovali korupciju. To se ne sme dozvoliti s novim zakonom o planiranju i izgradnji, čije donošenje se najavljuje u junu.\nSve je stvar zakona\nMilan Kovačević kaže da je odmah po donošenju važećeg zakona o planiranju i izgradnji bilo mnogo primedbi na njega, jer je tematski spojio nespojive oblasti, kao što su planiranje prostora, svojina na građevinskom zemljištu, dobijanje građevinske dozvole... Kako je zakon ostao nedorečen, doneto je nekoliko uredbi koje su menjane, tako da je teško razumeti šta je čime regulisano. Sagovornik smatra da bi svaka tako krupna i značajna oblast morala da ima svoj zakon, a izdavanje građevinske dozvole bi trebalo da bude predmet posebnog propisa.


www.systementertainment.com - Bajaga i Instruktori - Usa & Canada Tour 2009\nSYSTEM ENTERTAINMENT i TOP PRODUCTION sa ponosom predstavljaju\npetak, 27. mart 2009, 21h\nLOKACIJA: The Opera House, 735 Queen St. E., Toronto\nCENA ULAZNICA: 40$ (19+)\npreostale ulaznice mogu da se kupe na ulazu pre početka koncerta\npoklon na ulazu - besplatan CD!\n"Bajaga i Instruktori" nizom nastupa u Severnoj Americi tokom marta i aprila počinju slavljeničku turneju povodom dvadeset pet godina postojanja benda, koju nameravaju da uz posetu brojnim gradovima regiona okončaju krajem godine velikim koncertom u Beogradu.\n- Krećemo na turneju da proslavimo 25 godina rada i raspolozenje u bendu je fenomenalno, svi to jedva čekaju! Drago mi je sto ćemo za početak da se opet vidimo sa našom publikom u SAD i Kanadi, gde imamo jako mnogo prijatelja. Mnogi će, verujem, prvi put čuti pesme sa albuma "Šou počinje u ponoć" i iz serije "Vratiće se rode". Trudićemo se da im kao slavljenici poklonimo presek hitova iz 25 godina sa svih albuma. Dogovorili smo se da ako bude baš velikih želja za neku specijalnu pesmu, to na licu mesta rešimo - kaže Bajaga, koji planira da po povratku iz Amerike završi novi album.\n- Svaki put kad smo se vraćali iz Amerike, to nas je uvek inspirisalo da napravimo dobar album. Već sam krenuo da pravim pesme i demo snimke, ali znam svaki put kad odemo tamo uvek me nešto novo inspiriše. Nosim mali laptop u kom već imam gomilu muzike, dovoljne su mi slušalice, gitara i kompjuter i slobodni dani između koncerata. Nakon turneje vraćamo se ovde za još neke svirke, a voleo bih da nam album izađe na jesen i da na kraju godine napravimo koncert u Beogradu, da na lep način proslavimo 25 godina - dodaje Bajaga.


Apelacioni sud u Beogradu pravosnažno je oslobodio vlasnika propale piramidalne štedionice Jugoskandik Jezdimira Vasiljevića i četvoricu njegovih saradnika zbog apsolutne zastarelosti krivičnog dela.\nVasiljević i ostali okrivljeni bili su optuženi za zloupotrebu službenog položaja, a to delo je izbrisano iz krivičnog zakonodavstva i prekvalifikovano u zloupotrebu položaja odgovornog lica.\nApsolutna zastarelost tog krivičnog dela nastupila je u martu, pa je Apelacioni sud prvostepenu presudu preinačio i odbio optužbe prema okrivljenima, navodi se u saopštenju tog suda.\nPored Vasiljevića, na pet godina zatvora prvostepeno je bio osuđen i direktor Banke privatne privrede iz Podgorice Milorad Vukotić, dok su Vasiljevićev zet Dragan Antonijević, savetnik za dinarsku štednju Ljubivoje Šundić i advokat Stevan Protić oslobođeni optužbe.\nSudija Višeg suda Slađana Marković rekla je prilikom izricanja prvostepene presude da je sud utvrdio da su Vukotić i Vasiljević organizvoali piramidalnu štednju i pribavili protivpravnu imovinsku korist.\n- Sud na osnovu dokaza nije utvrdio da su Antonijević, Šundić i Protić učestvovali u kreiranju kamatne politike i prisvajali novac iz trezora - rekla je sudija Slađana Marković.


Press Online :: Biznis :: Kovačević: MMF će od Srbije tražiti da proda Telekom\nEkonomista Mlađen Kovačević ocenio je danas da će Međunarodni monetarni fond (MMF) u pregovorima za kreditni aranžman od Srbije tražiti da proda Telekom i beogradski aerodrom.\n"Mislim da će MMF u pregovorima insistirati da što manje da para, a da Srbija proda sve što može", rekao je on na okruglom stolu o ulozi Telekoma Srbije u razvoju telokomunikacionog tržišta i usluga.\nNe bi bilo dobro da se Telekom dok traje globalna kriza jeftino proda, a da pare odu na potrošnju, odnosno u plate i penzije, rekao je on i istakao da je za budućnost Telekoma vrlo važno pitanje ko će doći na čelo te telekomunikacione kompanije.\nPrema rečima Kovačevića, vrlo je važno da novi generalni direktor bude jaka ličnost i dobar menadžer.\nOn je rekao da su se prilikom poslednjeg pokušaja prodaje Telekoma nisu čuli jaki razlozi zbog čega bi tu kompaniju trebalo prodati.\nKačarević je još rekao da bi poslovanje Telekoma Srbije trebalo da postane otvorenije za javnost.\nSkup o budućnosti Telekoma, koji je održan u Medija centru u Beogradu, organizovali su Centar za unapređenje telekomunikacija i Društvo za informatiku Srbije.\n[14.09. 2012., 14:10]\nPrvo da naglasim da radim u Telekomu i da znam šta pišem... Smatram da Telekom ne bi NIKAKO trebalo prodavati sada u ovo vreme,da ode bud zašto pošto radimo i ostvarujemo veliki profit. Trebalo bi otpustiti rođačko,partijske klanove koji su se ustalili u njemu,pa da vidite tek koliki bi tada profit bio!! Govorim iz iskustva,pošto kod mene u službi postoji osoba koja evo već 4 godine NE DOLAZI na posao ( neko stoji iza nje ) i prima platu od preko 65.000 dinara, takođe u susednoj službi isti slučaj... Bog zna koliko ima takvih slučajeva... Kod nas takođe rade i ova deca,preko kojekakvih ugovora godinama ( omladinska zadruga,PP ugovori ),maltretiraju ih maximalno za neki bednu platu ( od 18.000-21.000 ) dok se drugi baškare... Trebala bi inspekcija rada malo da "uđe" u Telekom, pa da budu neke stvari jasnije... Ovo što se radi u njemu je za "Insajder"!!!!


21.09.2019. 11:25h 21.09.2019. 11:38h\n"Reč o opštemuslimanskoj deklaraciji koja vodi ka tome da Republika Srpska treba da proglasi nezavisnost i ujedini se sa Srbijom." Prema njegovim rečima, svi u Srbiji bi trebalo da se okupe oko rukovodstva i predsednika Aleksandra\nVučića i učine sve da snažna Srbija izađe na međunarodni plan i bori se za rešavanje pitanja Kosova i Metohije u svom interesu.\n"Vučić vodi dobru politiku za Srbiju i po pitanju Kosova i Metohije, koji podrazumeva potpunu zaštitu Srba i interesa države na tom prostoru. Jedna od tih varijacija rešenja koja se pominju može biti da čcetiri opštine sa severa pokrajine ostanu u Srbiji, ali bi to isto tako podrazumevalo i RS u sastavu Srbije. Ako je to rešenje, ja nisam daleko od toga", rekao je Dodik za TV Prva.\n"Imamo tako velika goruća pitanja koja mogu imati globalni karakrter - Kosovo i Metohiju i BiH sa Republikom Srpskom. Zašto držati otvorena ta pitanja i dalje, umesto da ih završimo i usmerimo se na razvoj." Na pitanje sta misli o ideji da se svi problemi na Zapadnom Balkanu rešavaju u paketu, Dodik kaže da su pitanja Republike Srpske i KiM povezana, jer su suštinska pitanja srpskog naroda. "Primarno državno pitanje Srbije jeste Kosovo i Metohija, ali primarno nacionalno pitanje je RS u kojoj živi milion Srba".\nPrema njegovim rečima, NATO je dva puta bombardovao srpski narod i za RS nije opcija priključenje Alijansi. S druge strane, Dodik ne isključuje saradnju sa tim vojnim savezom.\nMilorad DodikDejtonski sporazumSrbijagarantRepublika SrpskaBakir Izetbegović